pythainlp/thai-wiki-dataset-v4 huggingface dataset:
เลขโดดตรวจสอบ

เลขโดดตรวจสอบ  คือรูปแบบหนึ่งของการตรวจสอบด้วยส่วนซ้ำซ้อน (redundancy check) เพื่อการตรวจหาความผิดพลาด เป็นตัวเลขหนึ่งหลักหรือมากกว่าซึ่งเทียบเท่าได้กับผลรวมตรวจสอบ (checksum) ซึ่งคำนวณมาจากตัวเลขหลักอื่น ๆ ในชุดหมายเลข เลขโดดตรวจสอบนิยมใช้กับรหัสตัวเลขหรือตัวอักษรขนาดยาว เช่น เลขในบัตรประจำตัวประชาชน บาร์โค้ด บัญชีเงินฝาก บัตรเครดิต และหมายเลขของการลงทะเบียนต่าง ๆ
การตรวจสอบว่าชุดหมายเลขหนึ่ง ๆ ถูกต้องหรือไม่ คือการคำนวณตามสูตรที่กำหนดไว้ ถ้าเลขที่คำนวณได้ตรงกับเลขโดดตรวจสอบ แสดงว่าเป็นชุดหมายเลขที่ถูกต้อง สามารถยอมรับได้ (แต่จะมีในระบบหรือไม่ก็เป็นอีกประเด็นหนึ่ง) ข้อดีของเลขโดดตรวจสอบคือ สามารถป้องกันการปลอมแปลงชุดหมายเลขได้ในระดับหนึ่ง สามารถทำให้เข้ากับมาตรฐานของระบบอื่น แต่ข้อเสียคือหากสูตรที่คำนวณไม่รัดกุมหรือถูกเผยแพร่ในแหล่งสาธารณะ และตัวเลขที่ใช้แทนเลขโดดตรวจสอบก็มีจำนวนจำกัด อาจทำให้สามารถคาดเดาได้และแกะสูตรได้โดยง่าย
โรงพยาบาลสมเด็จพระยุพราชปัว

โรงพยาบาลสมเด็จพระยุพราชปัว เป็นโรงพยาบาลสมเด็จพระยุพราช ขนาด 110 เตียง ตั้งอยู่ในพื้นที่อำเภอปัว จังหวัดน่าน เริ่มดำเนินการครั้งแรกเมื่อปี พ.ศ. 2514
ประวัติ.
โรงพยาบาลสมเด็จพระยุพราชปัว เริ่มดำเนินการครั้งแรกในปี พ.ศ. 2514 โดยจัดตั้งเป็น สถานีอนามัยชั้นหนึ่ง ประจำอำเภอปัว โรงพยาบาลสมเด็จพระยุพราชปัว ได้รับการขยายเป็นโรงพยาบาล ขนาด 60 เตียงในปี พ.ศ. 2526 และขนาด 90 เตียงในปี พ.ศ. 2538 และได้รับงบประมาณก่อสร้างอาคาร เพื่อขยายการให้บริการเรื่อยมา
พระเจ้าหลุยส์ที่ 17 แห่งฝรั่งเศส

เจ้าชาย หลุยส์-ชาร์ล แห่งฝรั่งเศส  หรือที่กลุ่มกษัตริย์นิยมในฝรั่งเศสนับถือเป็น พระเจ้าหลุยส์ที่ 17 แห่งฝรั่งเศส  และพระเจ้าหลุยส์ที่ 4 แห่งนาวาร์  ทรงเป็นกษัตริย์แห่งองค์ที่ 6 แห่งราชวงศ์บูร์บง ประสูติเมื่อวันที่ 27 มีนาคม พ.ศ. 2328 ณ เมืองแวร์ซายส์ โดยเป็นพระราชโอรสองค์ที่ 2 ใน พระเจ้าหลุยส์ที่ 16 แห่งฝรั่งเศส และพระนางมารี มารี อ็องตัวแน็ตแห่งออสเตรีย เมื่อแรกประสูตินั้น พระองค์มีพระอิสริยยศเป็นดยุคแห่งนอร์ม็องดี ต่อมาจึงได้ทรงดำรงพระยศเป็นโดแฟ็งแห่งเวียนนัวส์ (Dauphin de Viennois) ซึ่งเป็นตำแหน่งของรัชทายาทฝรั่งเศส และ "ปรินซ์รอแยลออฟฟรานซ์" (Prince Royal of France) ในปี พ.ศ. 2332 และ พ.ศ. 2334 ตามลำดับ
พระองค์ได้ทรงรับสืบทอดพระอิสริยยศ "พระมหากษัตริย์แห่งฝรั่งเศสและนาวาร์" เมื่อวันที่ 21 มกราคม พ.ศ. 2336 หลังจากที่พระราชบิดาทรงถูกคณะปฏิวัติสำเร็จโทษด้วยการตัดพระเศียรในวันนั้น ซึ่งพระองค์เองก็ทรงถูกคณะปฏิวัติคุมขังตราบจนเสด็จสวรรคตในวันที่ 8 มิถุนายน พ.ศ. 2338 โดยที่ไม่มีโอกาสจะได้ขึ้นครองราชสมบัติเยี่ยงกษัตริย์พระองค์อื่นแต่อย่างใด สิริรวมพระชนมายุได้ 10 พรรษาโดยโรควัณโรค แต่หลักฐานก็ยังไม่แน่ชัดเพราะว่า บางคนเล่ากันว่าพระองค์ได้มีสหายคนสนิทได้ลักลอบพาตัวพระองค์ออกนอกประเทศและไม่เปิดเผยนามที่แท้จริงของพระองค์โดยสมัยนั้นมีถึง 30 คนที่ปลอมตนเองว่าเป็นพระองค์
</br>
</br>
แมนโดลิน

แมนโดลิน  เป็นเครื่องดนตรีตระกูลลูต มีสาย 4 คู่ (8 สาย) หรือ 6 คู่ (12 สาย) ตั้งเสียงเท่ากันเป็นคู่ มีลูกบิดคล้ายกีตาร์ใช้ในการตั้งเสียง และมีนม (feat) รองรับสาย เวลาเล่นจะใช้นิ้วมือซ้ายจับตัวแมนโดลินและใช้มือขวาดีด ลักษณะการดีดคล้ายการดีดกีตาร์โดยใช้พิค (pick) เสียงที่เกิดจากแมนโดลินมีความไพเราะเป็นเสียงที่มีคุณภาพ เร้าอารมณ์ได้ดีโดยเฉพาะอารมณ์โศกเศร้าเกี่ยวกับความรัก แมนโดลินมีถิ่นกำเนิดที่ประเทศอิตาลี เป็นเครื่องดนตรีที่ชาวอิตาเลียนนิยมแพร่หลายกัน ใน ค.ศ. 1713 ได้มีผู้นำเอาแมนโดลินมาเล่นผสมในวงคอนเสิร์ตในประเทศอังกฤษ
วุฒิภาวะ

วุฒิภาวะ  คือ ความสามารถในการยับยั้งชั่งใจหรือควบคุมอารมณ์ความต้องการของตนเอง ภาวะที่ได้รับการพัฒนาเต็มบริบูรณ์ ทำให้บุคคลมีคุณสมบัติ คุณภาพเต็มตัวในด้านบุคลิกภาพและพฤติกรรมด้านอารมณ์ 
นิรุกติศาสตร์.
ส่วนในภาษาไทย คำว่า '"วุฒิ" แปลว่า ภูมิรู้ ความเจริญ ความงอกงาม ความเป็นผู้ใหญ่ และคำว่า '"ภาวะ" แปลว่า ความมี ความเป็น ความปรากฏ' ฉะนั้นในความหมายของคำว่า วุฒิภาวะ พอสรุปได้ว่าคือ ความมี ความเป็น ความปรากฏ ที่เป็นภูมิรู้ ความเจริญ ความงอกงาม ความเป็นผู้ใหญ่ทางบุคลิกภาพและพฤติกรรม ทางอารมณ์
เขาตะเกียบ

เขาตะเกียบ เป็นเขาหินปูน ที่ตั้งยื่นออกไปในทะเล โดยเป็นสถานที่ชมวิวที่สามารถมองเห็นชายหาดหัวหิน จังหวัดประจวบคีรีขันธ์ จากโค้งหาดของ หาดตะเกียบ
สถานที่ตั้ง.
เขาตะเกียบ อยู่ห่างจากตัวอำเภอหัวหินไปทางทิศใต้ประมาณ 14 กิโลเมตร มีทางแยกซ้ายมือจากถนนเพชรเกษมที่กิโลเมตร 221 เข้าไปประมาณ 500 เมตร โดยมีชุมชนเขาตะเกียบอยู่ก่อนถึงทางขึ้นเขา
เขาตะเกียบเป็นเขาที่ยื่นออกไปในทะเลมีโขดหินสวยงาม โดยมีวัดเขาตะเกียบตั้งอยู่บนเขา ซึ่งเป็นที่ประดิษฐานพระพุทธรูปปางห้ามญาติขนาดใหญ่ที่หันหน้าออกสู่ทะเล บนยอดเขามีทางเดินขึ้นไปสามารถชมทิวทัศน์ของท้องทะเลและตัวเมืองหัวหินได้อย่างชัดเจน ชายหาดเขาตะเกียบมีความยาวประมาณ 1.5 กิโลเมตร มีความลาดชันน้อย ทรายขาวละเอียด บริเวณชายหาดมีร้านอาหาร โรงแรม ที่พักและร้านจำหน่ายสินค้าจากชาวประมงและของทะเลแห้ง
การเดินทาง.
สามารถขึ้นรถที่ตลาดฉัตรไชยหรือรถสองแถว ที่ติดป้าย ตะเกียบ-ตลาด หรือ ตุ๊กตุ๊ก ทั่วไป โดยจะบริการวิ่งระหว่างหัวหิน-เขาไกรลาส-เขาตะเกียบ หรือเดินทางด้วยรถยนต์ส่วนตัวได้
บี'เดย์

บี'เดย์  คือสตูดิโออัลบั้มลำดับที่ 3 ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน อัลบั้มนี้ออกจำหน่ายทั่วโลกเมื่อวันที่ 4 กันยายน พ.ศ. 2549 ซึ่งตรงกับวันเกิดอายุครบ 25 ปีของเธอพอดี อัลบั้มนี้ประสบความสำเร็จโดยเปิดตัวบนชาร์ตบิลบอร์ด 200 ของสหรัฐอเมริกาในอันดับหนึ่ง ด้วยยอดขายในสัปดาห์แรกแรกกว่า 541,000 ชุด และเป็นอัลบั้มที่มียอดขายในสัปดาห์แรกสูงที่สุดในฐานะศิลปินเดี่ยว อัลบั้มนี้โนวส์ยังร่วมแต่งและโปรดิวซ์เพลงในอัลบั้มนี้ถึง 11 เพลงและร่วมด้วยทีมงานโปรดิวเซอร์และนักแต่งเพลงระดับซุปเปอร์สตาร์
รายชื่อเพลง.
CD
ชาร์ต.
<templatestyles src="Col-begin/styles.css"/>
โรงเรียนอุตรดิตถ์ดรุณี

โรงเรียนอุตรดิตถ์ดรุณี เป็นสถานศึกษาที่เคยได้รับรางวัลโรงเรียนพระราชทานประเภท"โรงเรียนมัธยมศึกษาขนาดใหญ่" ปัจจุบันโรงเรียนแบ่งการเปิดการสอนเป็น ระดับมัธยมศึกษาตอนต้นเปิดสอนเฉพาะหญิง (หญิงล้วน) ห้องเรียนปกติ ส่วนมัธยมศึกษาตอนปลายเปิดสอนแบบ "สหศึกษา" 
โรงเรียนอุตรดิตถ์ดรุณีในปัจจุบันจัดเป็นสถานมัธยมศึกษาขนาดใหญ่ และเป็นส่วนราชการในบังคับของสำนักงานเขตพื้นที่การศึกษามัธยมศึกษาพิษณุโลก อุตรดิตถ์ สำนักงานคณะกรรมการการศึกษาขั้นพื้นฐาน กระทรวงศึกษาธิการ มีสถานะเป็นนิติบุคคลตามกฎหมายว่าด้วยระเบียบบริหารราชการกระทรวงศึกษาธิการ 
ประวัติ.
โรงเรียนอุตรดิตถ์ดรุณี ก่อตั้งเมื่อปี พ.ศ. 2463 ณ หมู่บ้านคอวัง ตำบลท่าอิฐ อำเภอเมือง จังหวัดอุตรดิตถ์ เดิมชื่อ “โรงเรียนจันทร์นารีประคอง“
ปี พ.ศ. 2471 ได้ย้ายโรงเรียนจากหมู่บ้านคอวังไปใช้อาคารและสถานที่ของกรมทหารม้าซึ่งปัจจุบันเป็นที่ตั้งของโรงเรียนอนุบาลอุตรดิตถ์และได้เปลี่ยนชื่อโรงเรียนใหม่อีกครั้ง ชื่อ “โรงเรียนสตรีประจำจังหวัดอุตรดิตถ์” เปิดสอนในระดับชั้นมัธยมศึกษารับเฉพาะนักเรียนหญิงเท่านั้น ดำเนินการสอนอยู่ ณ สถานที่แห่งนี้เป็นเวลา 31 ปี
พ.ศ. 2502 ได้ย้ายโรงเรียนอีกเป็นครั้งที่ 3 มาอยู่ที่ถนนประชานิมิตร ตำบลท่าอิฐ ซึ่งเป็นสถานที่ตั้งโรงเรียนในปัจจุบัน เพราะสถานที่เดิมคับแคบ ตั้งแต่วันที่ 24 มิถุนายน 2502 เป็นต้นมา บนเนื้อที่ 28 ไร่ 3 งาน 45 ตารางวา 
พ.ศ. 2505 ได้เปลี่ยนชื่อโรงเรียนเป็น “โรงเรียนอุตรดิตถ์ดรุณี” และเริ่มเปิดสอนในระดับชั้นมัธยมศึกษาตอนปลาย (แผนกวิทยาศาสตร์) ซึ่งรับนักเรียนชายเข้าศึกษาต่อในระดับชั้นมัธยมศึกษาตอนปลายด้วย 
พ.ศ. 2522 ได้รับโอนที่ดินราชพัสดุจากศาลจังหวัดอุตรดิตถ์ ซึ่งเป็นพื้นที่ติดกับโรงเรียนอุตรดิตถ์ดรุณี จำนวน 15 ไร่ (บริเวณที่ก่อสร้างอาคาร 5 หอประชุมโรงอาหาร และศูนย์กีฬาในปัจจุบัน) จึงทำให้โรงเรียนมีพื้นที่เพิ่มขึ้นเป็น 43 ไร่ 21.5 ตารางวา โรงเรียนอุตรดิตถ์ดรุณี ได้รับงบประมาณก่อสร้างอาคารเรียน อาคารประกอบ สาธารณูปการ ครุภัณฑ์ประกอบห้อง และครุภัณฑ์ที่ใช้ในการเรียนการสอนจากส่วนราชการในสังกัดกระทรวงศึกษาธิการ ตามลำดับ
พ.ศ. 2546 คือตั้งแต่วันที่ 7 กรกฎาคม 2546 ได้โอนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาอุตรดิตถ์ เขต 1 รับผิดชอบการจัดการเรียนการสอนช่วงชั้นที่ 3 (ชั้นมัธยมศึกษาปีที่ 1-3) และช่วงชั้นที่ 4 (ชั้นมัธยมศึกษาปีที่ 4-6)
เทวาธิปไตย

เทวาธิปไตย  คือระบอบการปกครองที่มีพระเจ้าหรือเทพเป็นประมุข หรือในความหมายกว้าง ๆ คือระบอบการปกครองที่รัฐปกครองโดยอำนาจจากเทพ (divine guidance) หรือโดยผู้ที่ถือกันว่าได้รับอำนาจหรือการดลใจโดยตรงจากเทพ ในภาษากรีกคอยนี (Koine Greek) หรือภาษากรีกสามัญคำว่า “theocracy” มาจากคำว่า “kra′tos” โดย “the.os” หรือ “ปกครองโดยพระเจ้า” สำหรับผู้มีความศรัทธาแล้วระบบนี้ก็เป็นระบอบการปกครองที่ใช้อำนาจจากเทพในการปกครองมวลมนุษย์ในโลก ไม่โดยผู้ที่เป็นเทพกลับชาติมาเกิด (incarnation) ก็มักจะโดยผู้แทนของศาสนจักรที่มีอำนาจเหนืออาณาจักร รัฐบาลที่ปกครองโดยระบบเทวาธิปไตยปกครองโดยเทพธรรมนูญ (theonomy)
ระบอบเทวาธิปไตยควรจะแยกจากระบบการปกครองอื่น ๆ ที่มีศาสนาประจำชาติ (state religion) หรือรัฐบาลที่มีอิทธิพลจากเทวปรัชญาหรือศีลธรรม หรือระบบราชาธิปไตยที่ปกครอง “โดยพระคุณของพระเจ้า” (By the Grace of God) 
เทวาธิปไตยอาจจะเป็นระบบการปกครองเดี่ยวที่ฐานันดรระดับต่าง ๆ ของรัฐบาลที่ปกครองโดยฝ่ายอาณาจักรเป็นฐานันดรระดับเดียวกันกับที่ใช้ในการปกครองในศาสนจักร หรืออาจจะแบ่งเป็นสองระบบที่แยกฐานันดรระหว่างอาณาจักรและศาสนจักร
การปกครองเทวาธิปไตยเป็นระบบที่ใช้ในหลายศาสนาที่ได้แก่ ศาสนาขงจื๊อ ศาสนายูดาห์ ศาสนาอิสลาม ศาสนาฮินดู พุทธศาสนาบางนิกายเช่นทะไลลามะ และ คริสต์ศาสนาบางนิกายที่รวมทั้งโรมันคาทอลิก อีสเทิร์นออร์ทอดอกซ์ โปรเตสแตนต์ และมอร์มอน 
ตัวอย่างของการปกครองระบบเทวาธิปไตยของคริสต์ศาสนาก็ได้แก่การปกครองของจักรวรรดิไบแซนไทน์ระหว่าง ค.ศ. 330 ถึง ค.ศ. 1453 และของจักรวรรดิการอแล็งเฌียงระหว่าง ค.ศ. 800 ถึง ค.ศ. 888 หรือในปัจจุบันในการปกครองของรัฐพระสันตะปาปาที่มีพระสันตะปาปาผู้ถือกันว่าเป็นผู้แทนของพระเจ้าบนโลกมนุษย์
ไกรสร แสงอนันต์

ไกรศร แสงอนันท์ หรือ ไกรศร ลีละเมฆินทร์ เป็นนักแสดงชาวไทย
ประวัติ.
เป็นบุตรของนายสะอาด และนางมยุรี ลีละเมฆินทร์ มีพี่น้อง 6 คน เข้าสู่วงการบันเทิงขณะกำลังศึกษาอยู่ที่คณะรัฐศาสตร์ มหาวิทยาลัยรามคำแหง โดยการชักนำของผู้กำกับภาพยนตร์ "อนันต์ นนทชัย" โดยคำว่าอนันต์ในแสงอนันต์มาจากชื่อของ "อนันต์ นนทชัย" มีผลงานการแสดงราวปี พ.ศ. 2522-2527 โดยแสดงเรื่อง "รักนอกตำรา" คู่กับ เนาวรัตน์ ยุกตะนันท์ เป็นเรื่องแรก 
ในปี พ.ศ. 2527 ได้จดทะเบียนสมรสกับพุ่มพวง ดวงจันทร์ นักร้องเพลงลูกทุ่งชื่อดัง มีบุตรกับพุ่มพวงคือ สรภพ ลีละเมฆินทร์ ซึ่งเคยมีผลงานเพลงกับค่ายแกรมมีโกลด์ 1 ชุด
หลังจากที่พุ่มพวงเสียชีวิตในปี พ.ศ. 2535 ไกรสรและญาติของพุ่มพวงเกิดความขัดแย้งกันอย่างหนัก เรื่องมรดกและการแบ่งทรัพย์สินของพุ่มพวง ดวงจันทร์ สุดท้ายศาลได้สั่งให้ไกรสรและมารดาของพุ่มพวงเป็นผู้จัดการมรดกร่วมกัน ดูแลทรัพย์สินคนละส่วน หากพบว่าสมบัติใดพบหลังการแบ่งแล้ว จะยกให้สรภพลูกชายเพียงผู้เดียว
ไกรสรพาลูกไปศึกษาที่รัฐแคลิฟอร์เนีย สหรัฐอเมริกา เป็นเวลา 6 ปี จากนั้นกลับมาประเทศไทยในปี พ.ศ. 2547 ต่อมาในปี พ.ศ. 2551 ได้ออกรายการตีสิบพร้อมกับลูกชาย ดำเนินรายการโดยวิทวัส สุนทรวิเนตร์ มีเรทติ้งต่อเนื่องหลายสัปดาห์ เนื้อหาในรายการมีการโต้เถียงระหว่างไกรสรและลูกชายต่อกรณีการหนีออกจากบ้านของลูกชาย
กลางเดือนมิถุนายน 2552 นายสรภพ ลูกชายอุปสมบทให้พุ่มพวง โดยในวันครบรอบการเสียชีวิตของพุ่มพวง พระสรภพเกิดความขัดแย้งอย่างรุนแรงกับไกรสรและญาติของคุณพุ่มพวง โดยหลังสึกก้มกราบพื้นขอโทษครอบครัวกับเหตุการณ์ที่ผ่านมา พร้อมขอร้องพ่อให้ปล่อยตนไป ต่อมา 22 มิถุนายน นายไกรสรเปิดเผยว่าตัดสินใจฟ้องร้องคดีหมิ่นประมาทลูกชายตัวเอง
นอกจากนี้ไกรสร แสงอนันต์ ยังเคยเป็นประธานกลุ่มเชียงใหม่อารยะ แต่หลังจากมีเรื่องขัดแย้งกับลูกชายจึงลาออกจากการเป็นประธานกลุ่มเชียงใหม่อารยะ เมื่อ 23 มิถุนายน พ.ศ. 2552
หอพระคัมภีร์ (เยรูซาเลม)

หอพระคัมภีร์ (Heikhal HaSefer) เป็นปีกหนึ่งของพิพิธภัณฑ์อิสราเอลที่ใกล้กับบริเวณเมืองเยรูซาเลมฝั่งตะวันตก สถานที่แห่งนี้ได้เก็บรักษาม้วนหนังสือเดดซี ซึ่งได้ถูกค้นพบระหว่างปี 1947-1956 ในถ้ำ 11 แห่งในเมืองคุมรานทางตะวันตกเฉียงเหนือของทะเลสาบเดดซี
อาคารถูกวางแผนระยะเวลาการสร้าง 7 ปีซึ่งได้เริ่มต้นสร้างในปี 1965 โดยได้รับเงินสนับสนุนจากครอบครัวของเดวิด ซามูเอล ก็อทเท็สแมน ผู้อพยพชาวฮังการี ซึ่งได้ซื้อม้วนหนังสือแห่งทะเลสาบเดดซีให้เป็นของขวัญแก่ประเทศอิสราเอล หนึ่งในบรรดาสถาปนิก ฟิลลิป บาร์ตอสได้แต่งงานกับเซเลสเท รูธ ก็อทเท็สแมน ซึ่งเป็นลูกสาวของก็อทเท็สแมน ยังมีเกเซอร์ เฮลเลอร์ สถาปนิกที่ได้ออกแบบอาคารสำคัญหลายหลังในประเทศอิสราเอล เขาได้แต่งงานกับอลิส แฮมเมอร์ ซึ่งพี่สาวของเธอเป็นหัวหน้าธนาคารแห่งอิสราเอล เธอยังเป็นลูกสาวของหัวหน้ารับบี ของเมืองบูดาเปสต์ ประเทศฮังการี 
แรกเริ่มสถาปนิกชาวอิสราเอลได้คัดค้านอย่างหนักต่อการที่มีสถาปนิกที่ไม่ใช่ชาวอิสราเอลเข้ามาร่วมออกแบบ และเฟรเดอริก จอห์น คีเอสเลอร์ ยังไม่สำเร็จการศึกษาสถาปนิกในเวียนนา ประเทศออสเตรีย และเบอร์ลิน ประเทศเยอรมนี (ทั้งที่ได้จบการศึกษา ณ นิวยอร์ก ประเทศสหรัฐอเมริกา) และยังไม่เคยออกแบบอาคารใดๆเลย อย่างไรก็ตามก็อทเท็สแมน ก็ได้จ้างเขาในต้นปี 1965
อาคารได้สร้างเป็นโดมสีขาว ครอบคลุมพื้นที่ 2 ใน 3 ของอาคารที่อยู่ใต้ดิน ซึ่งได้สะท้อนกับสระน้ำที่อยู่บริเวณรอบข้าง ข้ามจากโดมสีขาวก็จะพบกำแพงสีดำที่ทำด้วยหินบะซอลต์ สีและรูปร่างของโดมได้แนวคิดมาจากจินตนาการในม้วนหนังสือที่กล่าวกับสงครามระหว่างบุตรแห่งแสงสว่างกับบุตรแห่งความมืด โดยโดมสีขาวแสดงถึงบุตรแห่งแสงสว่าง และกำแพงสีดำแสดงถึงบุตรแห่งความมืด
เนื่องจากความเบาะบางของม้วนหนังสือทำให้เป็นไปไม่ได้ที่จะสามารถจัดแสดงได้ตลอดเวลา โดยม้วนหนังสือจะถูกจัดแสดงประมาณ 3-6 เดือน หลังจากนั้นจะนำไปเก็บในโรงเก็บพิเศษที่ป้องกันม้วนหนังสือเป็นอย่างดีจากแสง พิพิธภัณฑ์ยังได้จัดแสดงเอกสารต้นฉบับโบราณรวมถึงอเลปโป โคเด็กซ์ซึ่งเป็นสำเนาการเขียนพระคัมภีร์ในภาษาฮีบรู โดมที่มีลักษณะโดดเด่นได้ถูกใช้เป็นฉากในการถ่ายทำภาพยนตร์แนววิทยาศาสตร์หลายๆ เรื่อง
เซียนเกมรักขอเป็นเทพนักจีบ

เซียนเกมรักขอเป็นเทพนักจีบ (; โรมาจิ: "Kami nomi zo Shiru Sekai")  เป็นการ์ตูนญี่ปุ่นแนวตลกและโรแมนติค แต่งเรื่องและวาดภาพโดย ทะมิกิ วะกะกิ มีรูปแบบการดำเนินเรื่องที่ค่อนข้างแตกต่างไปจากมังงะทั่วไป โดยการดึงให้โอตาคุได้มีความสัมพันธ์กับหญิงสาวที่ไม่ใช่ตัวการ์ตูน แต่แตกต่างจากแชตรักหนุ่มรถไฟโดยสิ้นเชิง
ปัจจุบันเซียนเกมรักขอเป็นเทพนักจีบได้ดำเนินเรื่องตามมังงะจนจบบริบูรณ์แล้ว รวมเล่มทั้งหมด 26 เล่มจบ จำนวนตอน 268 ตอน (ไม่นับตอนแทรก และหน้าแถม) นวนิยาย 2 เล่ม และทำเป็นแอนิเมชันฉายทางโทรทัศน์ในญี่ปุ่น 3 ภาค 
เนื้อเรื่องย่อ.
คัตสึรากิ เคย์มะ โอตาคุหนุ่มผู้มีฉายา "เทพตกหญิง" ผู้ซึ่งไม่เคยปล่อยสาวๆ ในเกมจีบสาวรอดมือไปได้แม้แต่คนเดียว ได้รับอีเมลร้องขอให้ช่วยผูกมัดหัวใจของสาวจริงๆ จากโดคุโร่ หัวหน้าสาขาของกองกำลังเก็บวิญญาณ แต่เขาเข้าใจผิดว่า เป็นอีเมลท้าทายความสามารถในเกมจีบสาวของเขา การที่เขากดตกลงตอบรับอีเมลฉบับนั้น ทำให้เขาถูกผูกพันธสัญญากับ เอลิเซีย เดอ ลูท อิม่า และต้องคอยใช้ความรัก ผูกมัดจิตใจหญิงสาวที่มีตัวตนจริงๆ เพื่อล่า "วิญญาณที่หนีจากนรก" หรือ "คาเคทามะ" และมาสิงในหญิงสาวคนนั้นๆ ที่มีช่องว่างหรือปัญหาในใจที่เป็นช่องทางในการสถิตย์ของวิญญาณร้าย ซึ่งถ้าเคย์มะไม่ทำ เขากับเอลิเซีย จะหัวหลุดจากบ่าทันที
 คัตสึรากิ เคย์มะ (; โรมาจิ: "Katsuragi Keima") 
"ให้เสียงโดย:" ฮิโระ ชิโมโนะ (ญี่ปุ่น), ภัทรวุฒิ สมุทรนาวี (ไทย)
ตัวละครหลัก.
ตัวเอกของเรื่อง มีฉายา "เทพตกหญิง" และ "เทพแห่งเกม" เขาสามารถเล่นเกมใดๆ ให้ชนะได้ แม้ว่าเกมนั้นๆเขาจะพึ่งเคยเล่นเป็นครั้งแรก หรือเกมนั้นจะดูไม่เหมาะกับเขาเลยก็ตาม ขอเพียงให้เขาได้เล่นเกม แต่เกมที่เขาถนัดที่สุดเห็นจะเป็น "เกมจีบสาว" ที่เขาสามารถเคลียร์ได้แน่นอนไม่มีพลาดจับพลัดจับผลูมาเป็นผู้ตามล่าวิญญาณที่หนีจากนรกคู่กับเอลิเซีย เพราะเมลล์เนื้อหากำกวมของหัวหน้าสาขาโดคุโร่
 เอลิเซีย เดอ ลูท อิม่า (; โรมาจิ: "ERYUSHIA DE RUUTO IIMA") 
"ให้เสียงโดย:" คานาเอะ อิโต้ (ญี่ปุ่น), วิภาดา จตุยศพร (ไทย)
ปีศาจสาวจากนรกที่ถูกส่งมาช่วยเหลือเคย์มะในการจับวิญญาณที่หนีจากนรก ดูผิวเผินเป็นคนที่ไม่ได้เรื่อง เอ๋อ ป้ำๆเป๋อๆ แต่ก็เอาการเอางานเอาเรื่องเหมือนกัน ผ้าคลุมของเธอมีความสามารถในการเปลี่ยนรูปร่างทางกายภาพได้
รายการอ้างอิง.
<templatestyles src="Reflist/styles.css" />
ชาวปรัสเซียเก่า

ชนปรัสเซียเก่า หรือ ชนบอลติกปรัสเซีย (or "Prußen"; ; ;) เป็นกลุ่มชาติพันธุ์ (ethnic group) ท้องถิ่นในกลุ่มชนบอลต์ (Balts) ที่ตั้งถิ่นฐานอยู่ในบริเวณปรัสเซีย ซึ่งเป็นดินแดนบริเวณทางตะวันออกเฉียงใต้ของทะเลบอลติกในบริเวณรอบ ๆ ลากูนวิตูลา (Vistula Lagoon) และ ลากูนคูโรเนียน (Curonian Lagoon) ภาษาที่พูดปัจจุบันเรียกว่าภาษาปรัสเซียเก่า ซึ่งเป็นภาษาที่ใช้ในบริเวณที่นักวิชาการเชื่อว่าเกี่ยวข้องโดยตรงกับบริเวณลิทัวเนียที่นับถือลัทธิเพกันที่นับถือพระเจ้าเช่นเพอร์กูน
ระหว่างคริสต์ศตวรรษที่ 13 ชนปรัสเซียเก่าถูกพิชิตโดยอัศวินทิวทันและในที่สุดก็ค่อยๆ กลายเป็นเยอรมัน (Germanisation) ในหลายร้อยปีต่อมา อาณาจักรปรัสเซียเดิมของเยอรมนีนำชื่อนี้มาใช้เป็นชื่ออาณาจักร แม้ว่าจะมีผู้นำเป็นชาวเยอรมันผู้กลืนไปกับชนปรัสเซียเก่า ส่วนภาษาปรัสเซียเก่าก็สูญหายไปตั้งแต่คริสต์ศตวรรษที่ 17
ดินแดนของชนปรัสเซียเก่าเป็นดินแดนที่อยู่ราวตอนกลางและตอนใต้ของปรัสเซียตะวันออก — ปัจจุบัน Warmian-Masurian Voivodeship ของโปแลนด์ คาลินินกราด ของรัสเซีย และ ทางใต้ของ บริเวณไคลพาดา (Klaipėda Region) ของลิทัวเนีย
เรกองกิสตา

เรกองกิสตา (สเปน, กาลีเซีย และ#เปลี่ยนทาง); เรกงกิชตา ; รากุงเก็สตา ; เอร์เรกอนกิสตา  หรือ อัลอิสติรดาด  เป็นช่วงเวลา 800 ปีในยุคกลางที่อาณาจักรคริสเตียนในคาบสมุทรไอบีเรียได้รับการพิชิตคืนมาจากอำนาจของมุสลิม
การพิชิตของฝ่ายมุสลิมในอาณาจักรวิซิกอทในคริสต์ศตวรรษที่ 8 (เริ่มในปี ค.ศ. 710–712) เป็นไปเกือบทั่วคาบสมุทรไอบีเรีย (นอกจากบริเวณส่วนใหญ่ของแคว้นกาลิเซีย แคว้นอัสตูเรียส แคว้นกันตาเบรีย และแคว้นบาสก์) แต่เมื่อมาถึงคริสต์ศตวรรษที่ 13 ดินแดนเหล่านี้ (นอกไปจากอาณาจักรเอมีร์แห่งกรานาดาของราชวงศ์นาสริดที่ได้ถูกพิชิตในปี ค.ศ. 1492) ก็คืนมาอยู่ภายใต้การปกครองของประมุขผู้นับถือคริสต์ศาสนา
การพิชิตดินแดนคืนเริ่มขึ้นทันทีหลังจากที่ฝ่ายมุสลิมพิชิตคาบสมุทรได้เกือบทั้งหมด และเป็นสงครามที่ต่อเนื่องกันมาหลายยุคหลายสมัยกว่าจะมาสิ้นสุดลง การก่อตั้งราชอาณาจักรอัสตูเรียส ภายใต้ เปเลเจียสแห่งอัสตูเรียส ในยุทธการที่หมู่บ้านโกบาดองกา ในปี ค.ศ. 722 เป็นชัยชนะครั้งสำคัญครั้งแรกในการพยายามพิชิตดินแดนคืน ชาร์เลอมาญทรงพิชิตดินแดนทางตะวันตกของเทือกเขาพิเรนีส และเซปทิเมเนีย (Septimania) และก่อตั้งเป็นฉนวนพรมแดนสเปน (Marca Hispanica) เพื่อใช้ในการป้องกันพรมแดนระหว่างฝ่ายจักรวรรดิแฟรงก์ และมุสลิม และหลังจากที่สงครามครูเสดได้เริ่มต้นขึ้นปรัชญาของการพิชิตดินแดนคืนก็กลายเป็นส่วนหนึ่งของบริบท ของปรัชญาการทำสงครามเพื่อคริสต์ศาสนา แต่ตั้งแต่ก่อนสงครามครูเสดมาแล้วก็มีทหารจากดินแดนต่าง ๆ ในยุโรปที่เดินทางมายังไอบีเรียเพื่อร่วมในการพิชิตดินแดนคืน เพื่อเป็นการปฏิบัติอย่างผู้มีความศรัทธาในคริสต์ศาสนาหรือเพื่อเป็นการไถ่บาป
ระหว่างยุคการพิชิตดินแดนคืนสถานการณ์ในไอบีเรียเป็นสถานการณ์ที่ซับซ้อนกว่าที่จะอธิบายได้ด้วยปรัชญาใด ๆ ผู้นำคริสเตียนและมุสลิมบางทีก็ต่อสู้กันเอง และบางทีก็ร่วมมือกันระหว่างผู้นำต่างศาสนาในการต่อสู้ศัตรูร่วมกัน การต่อสู้ระหว่างฝ่ายคริสเตียนและฝ่ายมุสลิมก็หยุดยั้งเป็นช่วง ๆ ที่เป็นช่วงที่เป็นช่วงของความสันติสุข ฝ่ายมุสลิมเองเมื่อเสียดินแดนไปก็พยายามยึดกลับคืนมาอีก และปัจจัยที่ทำให้สับสนยิ่งขึ้นไปอีกคือกลุ่มทหารรับจ้างที่เข้าร่วมการต่อสู้กับฝ่ายใดก็ได้ที่ให้ค่าตัวสูงกว่า
การพิชิตดินแดนคืนยุติลงในปี ค.ศ. 1238 เมื่อดินแดนมุสลิมในไอบีเรียเหลืออยู่แต่เพียงอาณาจักรเอมีร์แห่งกรานาดา (Emirate of Granada) กลายเป็นเมืองขึ้นของกษัตริย์คริสเตียนแห่งคาสตีลซึ่งเป็นอยู่ต่อมาอีก 250 ปี จนฝ่ายสเปนได้รับชัยชนะในการยึดกรานาดา ในสงครามกรานาดาในปี ค.ศ. 1492 ซึ่งเป็นเหตุการณ์สุดท้ายในการกำจัดอำนาจของมุสลิมออกจากสเปนทั้งหมด ประมุของค์สุดท้ายของมุสลิมในกรานาดาคือมุฮัมมัดที่ 12 แห่งกรานาดา  หรือที่รู้จักกันในนาม "โบอับดิล" (Boabdil) ยอมแพ้แก่พระเจ้าเฟอร์ดินานด์ที่ 2 แห่งอารากอน และสมเด็จพระราชินีนาถอิซาเบลลาที่ 1 แห่งคาสตีล พระมหากษัตริย์และกษัตรีย์คาทอลิก (“los Reyes Católicos”)
การปฏิรูปดินแดนในเยอรมนี

การปฏิรูปดินแดนในเยอรมนี  เป็นการปฏิรูปอาณาเขตการปกครองทั้งทางฆราวัสจักรและสังฆาจักร (Mediatisation และ Secularisation) ในเยอรมนีที่เกิดขึ้นระหว่างปี ค.ศ. 1795 จนถึงปี ค.ศ. 1814 ระหว่างปลายสมัยการปฏิวัติฝรั่งเศสสมัยนโปเลียน
“Mediatisation” คือกระบวนการในการผนวกดินแดนของเจ้าผู้ครององค์หนึ่งให้แก่เจ้าผู้ครองนครอีกองค์หนึ่ง ที่มักจะยังคงทิ้งให้สิทธิบางอย่างไว้ให้แก่ผู้ที่ถูกผนวก
“Secularisation” เป็นการเวนคืนดินแดนที่เดิมอยู่ภายใต้การปกครองของสงฆ์เช่นอาณาจักรสังฆราชหรือสำนักสงฆ์มาเป็นของฆราวาส
หลังจากจักรวรรดิการอแล็งเฌียง (Carolingian Empire) ล่มสลายลงเนื่องมาจากกฎการแบ่งดินแดนให้แก่ผู้สืบตระกูลแต่ละคนเท่า ๆ กันตามที่ระบุไว้ในกฎบัตรซาลลิคและการขยายตัวของระบบศักดินา ยุโรปก็กลายเป็นอาณาจักรอิสระเล็กอาณาจักรน้อย พระเจ้าแผ่นดินเยอรมันและจักรพรรดิแห่งจักรวรรดิโรมันอันศักดิ์สิทธิ์องค์ต่อ ๆ มาก็ทรงมอบอำนาจการปกครองให้แก่อาณาจักรสังฆราช, แอบบีและคอนแวนต์ และมอบฐานะให้หลายนครหรือหมู่บ้านทั่วเยอรมนีมีฐานะเป็นเสรีนครจักรวรรดิ (Free imperial city) การปกครองในเยอรมนีไม่เหมือนกับในอังกฤษหรือฝรั่งเศสตรงที่พระมหากษัตริย์เยอรมันไม่ทรงสามารถรวบรวมอำนาจการปกครองเข้ามาเป็นอาณาจักรที่มีศูนย์กลางร่วมกัน ฉะนั้นในช่วงเวลาหลายร้อยปีของการปกครองภายใต้จักรวรรดิการอแล็งเฌียง เยอรมนีก็ประกอบด้วยอาณาจักรอิสระเล็กอาณาจักรน้อยกว่า 300 อาณาจักร
เยเรเมียส ฟาน ฟลีต

เยเรเมียส ฟาน ฟลีต (พ.ศ. 2145–2206) หรือที่คนไทยเรียกกันว่า วัน วลิต เป็นพ่อค้าชาวดัตช์ของบริษัทอินเดียตะวันออกของเนเธอร์แลนด์ เขาดำรงตำแหน่งผู้อำนวยการการค้าของบริษัทอินเดียตะวันออกในกรุงศรีอยุธยา ช่วงรัชสมัยสมเด็จพระเจ้าปราสาททอง ระหว่าง พ.ศ. 2176 ถึง 2185 และได้เขียนหนังสือบันทึกเกี่ยวกับประเทศไทยไว้ 5 เล่ม เป็นภาษาดัตช์ ต่อมาได้มีผู้แปลเป็นภาษาอังกฤษ
เยเรเมียส ฟาน ฟลีต เกิดที่เมืองสกีดาม เป็นบุตรคนสุดท้องของเอวาท์ ฮัยเบรคต์โซน (Eewout Huybrechtszoon) และมาริตเจ คอร์เนลิสด็อกเตอร์ ฟาน ฟลีต (Maritge Cornelisdochter van Vliet) ได้เดินทางออกจากเนเธอร์แลนด์ด้วยเรือเฮทวาเปนฟันรอตเทอร์ดาม  เมื่อเดือนพฤษภาคม พ.ศ. 2171 ถึงเมืองปัตตาเวีย (ปัจจุบันคือกรุงจาการ์ตา) เมื่อ พ.ศ. 2172 ก่อนจะได้รับคำสั่งให้ไปประจำที่ญี่ปุ่น และต่อมาได้รับการเลื่อนตำแหน่งเป็นพ่อค้า ทำหน้าที่ค้าขายกับกรุงศรีอยุธยาใน พ.ศ. 2176 ขณะที่อยู่ในกรุงศรีอยุธยา ฟาน ฟลีตมีภรรยาลับชื่อออสุต พะโค หญิงชาวมอญ โดยทั้งคู่มีบุตรสาว 3 คน ภายหลังเมื่อนายฟานฟลีตออกจากสยามใน พ.ศ. 2184 จึงได้มีศึกชิงลูกกัน ผลก็คือบุตรทั้งสามคนอยู่กับนางออสุตตราบจนเธอสิ้นชีวิต
หลังจากเป็นผู้อำนวยการสถานีการค้าในสยามเป็นเวลา 9 ปี เยเรเมียส ฟาน ฟลีต ได้รับการเลื่อนตำแหน่งเป็นผู้ว่าราชการเมืองมะละกา คนที่ 2 เมื่อเดือนกันยายน พ.ศ. 2185 เขาเดินทางกลับเนเธอร์แลนด์เมื่อ พ.ศ. 2190 และใช้ชีวิตที่บ้านเกิดจนเสียชีวิตเมื่อเดือนกุมภาพันธ์ พ.ศ. 2206 อายุ 61 ปี
รัฐเคาะลีฟะฮ์

รัฐเคาะลีฟะฮ์ (จาก "khilāfa") เป็นเขตการปกครองแบบหนึ่งในอาณาจักรมุสลิมที่มีประมุขเป็นเคาะลีฟะฮ์ที่มาจากปรัชญาว่าเป็นผู้สืบอำนาจมาจากนบีมุฮัมมัด ศาสดาของศาสนาอิสลาม 
ซุนนีย์ระบุว่าเคาะลีฟะฮ์ควรจะเป็นผู้ที่ได้รับเลือกโดยสภาชูรออ์ ผู้ได้รับเลือกโดยมุสลิมหรือผู้แทน ชีอะฮ์เชื่อว่าเคาะลีฟะฮ์คืออิมามผู้สืบเชื้อสายมาจากอะฮ์ลุลบัยต์ (Ahl al-Bayt) ตั้งแต่สมัยมุฮัมมัดมาจนถึงปี ค.ศ. 1924 เคาะลีฟะฮ์ต่อมาและในปัจจุบันมาจากหลายราชวงศ์ที่รวมทั้งราชวงศ์อุมัยยะฮ์ (ผู้ถูกขับออกจากดามัสกัสไปยังกอร์โดบา), ราชวงศ์อับบาซียะฮ์ (ผู้ปกครองแบกแดดและขับอุมัยยะฮ์ออกจากดามัสกัส), ราชวงศ์ฟาติมียะห์ (ผู้ปกครองจากไคโร) และราชวงศ์ออตโตมัน
ระบบเคาะลีฟะฮ์เป็นระบบการปกครองระบบเดียวที่ได้รับการอนุมัติจากเทววิทยาอิสลาม (Islamic theology) และเป็นปรัชญาการปกครองหลักของซุนนีย์โดยเสียงข้างมากของมุสลิมในต้นศตวรรษ
รัฐเคาะลีฟะฮ์กุรฏุบะ

รัฐเคาะลีฟะฮ์กุรฏุบะ  ปกครองคาบสมุทรไอบีเรียและแอฟริกาเหนือจากเมืองกุรฏุบะตั้งแต่ ค.ศ. 929 จนถึง ค.ศ. 1031 สมัยนี้เป็นสมัยของความรุ่งเรืองทางการค้าขายและทางวัฒนธรรม สถาปัตยกรรมอิสลามชิ้นเอกหลายชิ้นของไอบีเรียสร้างขึ้นในสมัยนี้ รวมทั้งมัสยิดใหญ่แห่งกอร์โดบา (Great Mosque of Córdoba) ในเดือนมกราคม ค.ศ. 929 อับดุรเราะห์มานที่ 3ประกาศตนเป็น “เคาะลีฟะฮ์” แห่งกอร์โดบา แทนตำแหน่ง “เอมีร์แห่งกอร์โดบา” (Emir of Córdoba) เดิม อับดุรเราะห์มานที่ 3 มาจากราชวงศ์อุมัยยะฮ์ราชวงศ์ที่มีตำแหน่งเป็นเอมีร์แห่งกอร์โดบามาตั้งแต่ ค.ศ. 756 การปกครองในฐานะกาหลิบถือกันว่าเป็นสมัยที่รุ่งเรืองที่สุดของมุสลิมในคาบสมุทรไอบีเรีย 
อาณาจักรสลายตัวไปแทบทั้งหมดในสงครามกลางเมืองระหว่างผู้สืบเชื้อสายจากกาหลิบฮิชามที่ 2 และผู้สืบการปกครองจากนายกรัฐมนตรี (hayib) อัลมันศูร อิบน์ อะบี อามิร ส่วนที่เหลืออยู่บ้างก็อยู่มาจนถึง ค.ศ. 1031 เมื่อหลังจากการต่อสู้กันภายในต่อเนื่องกันอยู่หลายปีก็แตกแยกออกไปเป็นไตฟา (Taifa) หรือรัฐย่อย ๆ
ประชากร.
Thomas Glick รายงานว่า "แม้จะมีการอพยพออกไปเป็นจำนวนมากในช่วงภัยแล้งและความอดอยากในคริสต์ทศวรรษ 750 การอพยพเข้าของชาวเบอร์เบอร์ที่มาใหม่จากแอฟริกาเหนือเป็นคุณลักษณะที่คงที่ของประวัติศาสตร์อันดาลูซี ซึ่งทำให้มีประชากรเพิ่มขึ้นอย่างรวดเร็วในคริสต์ศตวรรษที่ 10 ชาวฮิสแปนิก-โรมันที่หันมาเข้ารับอิสลามจำนวน 6 หรือ 7 ล้านคน เป็นประชากรส่วนใหญ่และยังครอบครองลำดับสังคมขั้นต่ำสุด" มีการประมาณว่าเมืองหลวงมีประชากรประมาณ 450,000 คน ทำให้เป็นเมืองที่มีประชากรมากเป็นอันดับ 2 ของยุโรปในขณะนั้น
รัฐเคาะลีฟะฮ์ฟาฏิมียะฮ์

รัฐเคาะลีฟะฮ์ฟาฏิมียะฮ์  เป็นรัฐเคาะลีฟะฮ์แบบชีอะฮ์อิสมาอิลียะฮ์ที่ปกครองพื้นที่ส่วนใหญ่ของแอฟริกาเหนือ ตั้งแต่ทะเลแดงทางฝั่งตะวันออก ถึงมหาสมุทรแอตแลนติกทางฝั่งตะวันตก เป็นราชวงศ์ของชาวอาหรับที่ปกครองแถวชายฝั่งทะเลเมดิเตอร์เรเนียนของแอฟริกาและทำให้อียิปต์เป็นศูนย์กลางของรัฐเคาะลีฟะฮ์ โดยครอบครองตั้งแต่มัฆริบ, ซูดาน, ซิซิลี, ลิแวนต์ และฮิญาซ
พวก ฟาฏิมิด  อ้างว่าตนสืบเชื้อสายมาจากฟาฏิมะฮ์ ลูกสาวของศาสดามุฮัมมัด รัฐของพวกฟาฏิมิดเริ่มก่อร่างแถวชายฝั่งทางภาคตะวันตกของแอฟริกาเหนือ (ในประเทศแอลจีเรีย) ในปีค.ศ. 909 ได้มีการยึดครองร็อกกอดะฮ์ เมืองหลวงของอัฆลาบิด ในปีค.ศ. 921 พวกฟาฏิมิดได้ก่อตั้งเมืองหลวงของตนที่ตูนีเซียของอัลมะฮ์ดียะฮ์ ในปีค.ศ. 948 พวกเขาได้ย้ายเมืองหลวงไปที่อัลมันศูรียะฮ์ ใกล้กับก็อยเราะวานในตูนีเซีย ในปีค.ศ. 969 พวกเขาได้ยึดครองอียิปต์และตั้งเมืองไคโรเป็นเมืองหลวง จึงทำให้เอียิปต์เป็นศูนย์กลางทางการเมือง, วัฒนธรรม และศาสนาของชาวอาหรับ
หลังจากการพิชิตครั้งแรก รัฐเคาะลีฟะฮ์ได้ยอมรับความต่างทางศาสนาต่อลัทธิที่ไม่ใช่ชีอะฮ์ของอิสลาม เช่นเดียวกันกับชาวยิว, ชาวมอลตาที่นับถือศาสนาคริสต์ และคอปติก อย่างไรก็ตาม ผู้นำของรัฐนี้ไม่ได้ดำเนินการจูงใจประชากรในอียิปต์ไปมากเสียเท่าไหร่
ในช่วงปลายศตวรรษที่ 11 และศตวรรษที่ 12 รัฐเคาะลีฟะฮ์ฟาฏิมียะฮ์เสี่อมถอยลงเรื่อย ๆ และในปีค.ศ. 1171 เศาะลาฮุดดีนได้โจมตีรัฐนี้ และก่อตั้งราชวงศ์อัยยูบิดกับรวมรัฐของฟาฏิมียะฮ์ให้เป็นส่วนหนึ่งของ #เปลี่ยนทาง .
เคานต์แห่งบลัว

เคานต์แห่งบลัว  เดิมมีศูนย์กลางที่บลัว ทางใต้ของกรุงปารีสในฝรั่งเศส เมืองสำคัญก็นอกไปจากบลัวเองแล้วก็ได้แก่ชาทร์ บลัวมีความสัมพันธ์กับช็องปาญ, ชาตียง (ประมุขมักจะมาพำนักที่บลัว) และต่อมากับพระมหากษัตริย์ฝรั่งเศส บลัวมีบทบาทสำคัญระหว่างสงครามร้อยปีเมื่อโจนออฟอาร์กใช้เป็นที่มั่น
อาณาบริเวณของบลัวเปลี่ยนแปลงไปตามกาลเวลา ทางด้านเหนือติดกับนอร์ม็องดี ดินแดนบลัวต่อมาก็ขายให้เป็นทรัพย์สินส่วนพระมหากษัตริย์ในปี ค.ศ. 1291
จักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์

จักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์  (31 กรกฎาคม ค.ศ. 1527 - 12 ธันวาคม ค.ศ. 1576) ทรงเป็นพระมหากษัตริย์แห่งโบฮีเมีย พระมหากษัตริย์แห่งฮังการี และจักรพรรดิแห่งจักรวรรดิโรมันอันศักดิ์สิทธิ์
เวอร์ซาอีเมิร์จ

เวอร์ซาอีเมิร์จ  เริ่มฟอร์มวงโดย Anthony Martone และ Blake Harnage เมื่อทั้งคู่ยังเรียน High School กระทั่งเขาทั้งสอง เริ่มมีประสบการณ์ พวกเขาจึงไปแสดงสด ซึ่งประสบความสำเร็จอย่างมาก ในการแสดงสดครั้งแรกได้เสียงตอบรับอย่างไม่น่าเชื่อ จนกระทั่ง บัดนี้เพื่อความสมบูรณ์แบบ ทางวงได้รับคนเพิ่มวึ่งประกอบไปด้วย Jerry Pierce,Sierra Kusterbeck และ Devin Ingelido นี้คือการเริ่มต้นวงอย่างแท้จริงในนาม VersaEmerge
ผลงาน.
อัลบัมเต็ม.
"Fixed At Zero"
พัก ซี-ย็อน

พัก ซียอน (อักษรโรมัน: Park Si-Yeon) เป็นนางแบบและนักแสดงชาวเกาหลีใต้ในอดีตเธอเคยได้รับตำแหน่งรองชนะเลิศอันดับ 2 ในการประกวดมิสเกาหลีปี ค.ศ. 2000
อี ฮโยรี

อี ฮโยรี (อักษรโรมัน: Lee Hyori,) เป็นนักร้องและนักแสดงสาวชาวเกาหลีใต้เกิดเมื่อวันที่ 10 พฤษภาคม ค.ศ. 1979
*10 Minutes
*Hey Girl
*Remember Me
*Get Ya
*Shall We Dance?
*Straight Up
*U-Go-Girl
*Hey Mr.Big
*Swing
*Chitty Chitty Bang Bang
*Bad girls
*Miss korea
*Seoul
*Black
ผลงานเพลง.
อัลบั้ม.
Stylish...E 
 * วันที่วางจำหน่าย: 18 สิงหาคม 2546* ค่าย: DSP Entertainment* ยอดขาย: 154,000* จำนวนเพลง: 16
Dark Angel 
 * วันที่วางจำหน่าย: 13 กุมภาพันธ์ 2549* ค่าย: DSP Entertainment* ยอดขาย: 58,000* จำนวนเพลง: 13
It's Hyorish 
 * วันที่วางจำหน่าย: 24 มิถุนายน 2551* ค่าย: M.Net Media* ยอดขาย: 70,000+* จำนวนเพลง: 13
H-Logic 
 * วันที่วางจำหน่าย: 13 เมษายน 2553* ค่าย: M.Net Media* จำนวนเพลง: 14
Monochrome 
 * วันที่วางจำหน่าย: 21 พฤษภาคม 2556* ค่าย: บีทูเอ็มเอ็นเตอร์เทนเมนต์* ยอดขาย: 16,868* จำนวนเพลง: 16
Black 
 * วันที่วางจำหน่าย: 4 กรกฎาคม 2560* ค่าย: Kiwi Media Group* ยอดขาย: 3,792+* จำนวนเพลง: 12
เมแกน ฟอกซ์

เมแกน เดนิส ฟอกซ์ (เกิดเมื่อวันที่ 16 พฤษภาคม ค.ศ. 1986) เป็นนักแสดงและนางแบบชาวอเมริกัน
หลังจากประสบความสำเร็จในอาชีพนางแบบ เธอเริ่มมีผลงานการแสดงในปี 2001 โดยเธอแสดงบทสมทบในบท ไบรแอนนา วอลเลซ ในภาพยนตร์ "Holiday In The Sun" แสดงร่วมกับแมรี เคต โอลเซนและแอชลีย์ โอลเซน ฟอกซ์ยังเป็นแขกรับเชิญในซีรีส์ทางโทรทัศน์อีกหลายเรื่องอย่าง "What I Like About You", "Two and a Half Men", "The Help", "Ocean Ave" รวมถึงใน "Hope and Faith"
ในปี 2004 ฟอกซ์มีผลงานภาพยนตร์สองเรื่องแสดงร่วมกับลินเซย์ โลแฮน ใน "Confessions Of A Teenage Drama Queen" ภาพยนตร์เรื่องอื่นเช่น "Crimes Of Fashion" (TV) (2004) "How to Lose Friends & Alienate People" (2008) และ "Whore" (2008) ฟอกซ์โด่งดังในบทมิเกลา เบนส์ ในบทแฟนสาวของไชอา เลอบัฟในเรื่อง "Transformers" จากบทนี้ทำให้เธอได้รับการเสนอชื่อหลายรางวัลในทีนชอยซ์อวอร์ดส ผลงานถัดมาเป็นภาคต่อของเรื่องนี้คือ "", "Jennifer's Body", "Jonah Hex" และ "The Crossing"
ชีวิตช่วงต้น.
เมแกน เดนิส ฟอกซ์เกิดเมื่อวันที่ 16 พฤษภาคม ค.ศ. 1986 โอกริดจ์ รัฐเทนเนสซี จากกลอเรีย ดาร์ลีน (nสกุลเดิม ซิสสัน) กับแฟรงกลิน ทอมัส ฟอกซ์ เธอใช้ชีวิตวัยเด็กในร็อกวูดที่อยู่ใกล้เคียง พ่อแม่หย่ากันตอนเธออายุ 3 ขวบ จากนั้นแม่ของเธอแต่งงานใหม่ และฟอกซ์กับพี่/น้องสาวได้รับการเลี้ยงดูจากแม่และ Tony Tonachio พ่อเลี้ยง
สกูบี้-ดู

สกูบี้-ดู  เป็นแฟรนไชส์การ์ตูนเคลื่อนไหวอเมริกัน ประกอบด้วยซีรีส์โทรทัศน์แอนิเมชันหลายซีรีส์ ซึ่งผลิตตั้งแต่ปี 1969 จนถึงปัจจุบัน ซีรีส์ดั้งเดิม "สกูบี้-ดู นายอยู่ไหน!" ผลิตให้ฮันนา-บาร์เบรา โดยนักเขียนโจ รูบีและเคน สเพียส์ในปี 1969 ซีรีส์เช้าวันเสาร์นี้นำแสดงโดยวัยรุ่นสี่คน คือ เฟรด โจนส์, แดฟนี เบลก, เวลมา ดิงค์ลีย์ และนอร์วิล "แชกกี" โรเจอส์ และพาสุนัขพันธุ์เกรตเดนสีน้ำตาลชื่อ สกูบี้-ดู ไปด้วย ผู้ไขปริศนาเกี่ยวข้องกับสิ่งที่น่าจะเป็นสิ่งมีชีวิตเหนือธรรมชาติผ่านการกระทำชวนหัวและความผิดพลาดต่าง ๆ
ในปี 2013 ทีวีไกด์จัดอันดับ "สกูบี้-ดู" เป็นการ์ตูนทีวียอดเยี่ยมตลอดกาลอันดับห้า
แคลร์ เดนส์

แคลร์ แคทเธอริน เดนส์ (เกิดเมื่อวันที่ 12 เมษายน ค.ศ. 1979) เป็นนักแสดงชาวอเมริกัน เป็นที่รู้จักในผลงานการแสดงละครโทรทัศน์เรื่อง "My So-Called Life" ทางช่องเอบีซี ในบทแอนเจลา เชส และผลงานการแสดงภาพยนตร์อย่าง "โรมิโอ + จูเลียต" (รับบทจูเลียต) "ฅนเหล็ก 3 กำเนิดใหม่เครื่องจักรสังหาร" (รับบทเคต บรูว์สเตอร์) เธอเคยได้รับรางวัลลูกโลกทองคำ 4 สมัยและได้รับรางวัลไพรม์ไทม์เอมมี 3 สมัย เธอยังเคยเป็นพากย์เสียงให้ภาพยนตร์เรื่อง "เจ้าหญิงจิตวิญญาณแห่งพงไพร"
อานัส ฬาพานิช

อานัส ฬาพานิช ชื่อเล่น นัส (เกิด 12 ตุลาคม พ.ศ. 2521) เป็นนักแสดงชาวไทย นับถือศาสนาอิสลาม มีผลงานการแสดงละครอย่างเรื่อง เลือกแล้วคือเธอ, เศรษฐีตีนเปล่า, ฝนใต้, หัวใจไกลปืนเที่ยง, เพลิงมายา, กระต่ายหลงจันทร์, เจ้าบ่าวโค้งสุดท้าย, คู่แกร่งแข่งกันเก่ง, กลลวงรัก, นกออก ฯลฯ
ประวัติ.
อานัส ฬาพานิช เกิดเมื่อวันที่ 12 ตุลาคม พ.ศ. 2521 ที่อำเภอบางบัวทอง จังหวัดนนทบุรี เป็นบุตรของอำนวย ฬาพานิช และ มุนีรา ฬาพานิช จบการศึกษาระดับประถมจาก โรงเรียนสาธิตมหาวิทยาลัยราชภัฏสวนสุนันทา ระดับมัธยมจากโรงเรียนเทพศิรินทร์ และอุดมศึกษาที่คณะวิศวกรรมศาสตร์ สาขาวิชาอุตสาหการ มหาวิทยาลัยเกษตรศาสตร์ ก่อนย้ายมาเรียนที่คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร ปัจจุบันได้รับทุนให้เรียนในคณะนิเทศศาสตร์ มหาวิทยาลัยศรีปทุม
เดวิด คุก

เดวิด โรแลนด์ คุก  เกิดเมื่อวันที่ 20 ธันวาคม ค.ศ. 1982 เป็นนักร้อง นักแต่งเพลง ในแนวเพลงร็อกชาวอเมริกัน มีชื่อเสียงจากการเป็นผู้ชนะการแข่งขันรายการเรียลลิตี้ "อเมริกันไอดอล" ก่อนที่เขาจะชนะการแข่งขันเขามีผลงานอัลบั้มที่ชื่อ "Analog Heart" หลังจากนั้นก็มีผลงานในชื่อตัวเอง มีโปรดิวเซอร์คือร็อบ คาวาลโล ออกขายเมื่อวันที่ 18 พฤศจิกายน ค.ศ. 2008 ได้รับรางวัลระดับแผ่นเสียงทองคำขาวจาก อาร์ไอเอเอ
เดอะโนทอเรียสบีไอจี

คริสโตเฟอร์ จอร์จ ลาทอร์ วอลเลซ (21 พฤษภาคม ค.ศ. 1972 - 9 มีนาคม ค.ศ. 1997) หรือเป็นที่รู้จักกันในชื่อ บิกกี สมอลส์ (Biggie Smalls) (เป็นชื่อตัวละครในภาพยนตร์แนวแก๊งสเตอร์ในปี 1975 เรื่อง "Let's Do It Again") หรือชื่อแฟรงก์ ไวต์ (จากภาพยนตร์ปี 1990 เรื่อง "King of New York") หรือชื่อ บิก ป็อปปา (Big Poppa) หรือเป็นที่รู้จักในฐานะแร็ปเปอร์อเมริกันว่า เดอะโนทอเรียสบีไอจี (The Notorious B.I.G.)
เติบโตในบรู๊กลิน ในนิวยอร์ก วอลเลซโตมาในช่วงการระบาดอย่างสูงสุดของยาเสพติด และเขาเริ่มเกี่ยวข้องกับยาเสพติดตั้งแต่ยังเด็ก วอลเลซออกผลงานอัลบั้มแรกในปี 1994 "Ready to Die" เขาถือเป็นคนเด่นในแนวเพลงอีสต์โคสต์ฮิปฮอป และเพิ่มให้เห็นถึงความเป็นนิวยอร์กในระยะเวลานั้นที่ศิลปินแนวเวสต์โคสต์ฮิปฮอปโดดเด่นอย่างมาก ปีถัด ๆ มา วอลเลซนำเพื่อน ๆ ในวัยเด็กของเขาประสบความสำเร็จบนอันดับเพลง อย่างวง จูเนียร์มาเฟีย ขณะที่ทำผลงานอัลบั้มชุดที่สอง เขามีส่วนร่วมในฉนวนความขัดแย้งของอีสต์โคสต์และเวสต์โคสต์ฮิปฮอป 
เมื่อวันที่ 9 มีนาคม ค.ศ. 1997 วอลเลซถูกสังหารโดยมือสังหารนิรนามในยานพาหนะ ในลอสแอนเจลิส อัลบั้มแผ่นคู่ชุด "Life After Death" ออกขายหลังจากที่เขาเสียชีวิต 15 วัน ขึ้นชาร์ตอันดับ 1 บนบิลบอร์ด ได้รับรางวัลระดับแผ่นเสียงเพชร โดย RIAA ในปี 2000 เอกลักษณ์ของเพลงของเขาหรือ การแร็ปไหลผ่าน ง่าย ๆ หลวม ๆ เนื้อหากึ่งอัตชีวประวัติของเขาอันหม่นหมอง และความสามารถในการเล่าเรื่อง หลังจากที่เขาเสียชีวิตก็มีผลงานอัลบั้มออกมาอีก 3 ชุด เอ็มทีวีจัดอันดับเขาอยู่อันดับ 3 ของหัวข้อ "เอ็มซีที่ยอดเยี่ยมที่สุดตลอดกาล"
ตระกูลกอนซากา

ตระกูลกอนซากา  เป็นตระกูลที่ปกครองมานตัวทางตอนเหนือของอิตาลีระหว่าง ค.ศ. 1328 จนถึง ค.ศ. 1708 (ดู ดัชชีแห่งมานตัว) 
ในปี ค.ศ. 1433, จานฟรานเชสโคที่ 1ได้รับตำแหน่งเป็นมาร์ควิสแห่งมานตัว และในปี ค.ศ. 1530 เฟเดริโคที่ 2 (ค.ศ. 1500-ค.ศ. 1540) ก็ได้รับตำแหน่งเป็นดยุกแห่งมานตัว ในปี ค.ศ. 1531ตระกูลกอนซากาก็ได้ดัชชีแห่งมอนเฟอร์ราโตมาในครองครองโดยการแต่งงาน
ต่อมาสาขาของตระกูลมานตัวกอนซากาก็ไปเป็นดยุกแห่งเนอแวรส์ (Nevers) และดยุกแห่งเรอเธิล (Rethel) ในฝรั่งเศส เมื่อลุยจิแห่งกอนซากา ลูกชายคนรองของดยุกเฟเดริโคที่ 2 แ
ละมาร์เกอริตา พาเลโอโลกาแต่งงานกับทายาท ต่อมากอนซากา-เนอแวรส์ก็กลับมาปกครองมานตัวเมื่อชาร์ลลูกของลุยจิได้รับมานตัวและมอนต์เฟอร์รัตที่เป็นต้นเหตุของสงครามสืบการครองมานตัว
ตระกูลเอสเต

ตระกูลเอสเต  เป็นตระกูลของยุโรปที่แบ่งเป็นสองสาย สายอาวุโสคือ “เวลฟ-เอสเต” หรือ ตระกูลเวลฟ และสายรอง “ฟุลค์-เอสเต” (Fulc-Este) หรือที่มาเรียกว่า “ตระกูลเอสเต” ทั้งสองตระกูลเกี่ยวข้องกับตระกูลเว็ตติน (House of Wettin) ซึ่งเป็นตระกูลเก่าที่มีอายุแปดร้อยปี
สายอาวุโสของตระกูลเอสเตตระกูลเวลฟเป็นต้นตระกูลของดยุคแห่งบาวาเรีย (ค.ศ. 1070–ค.ศ. 1139, ค.ศ. 1156–ค.ศ. 1180), ดยุคแห่งดยุคแห่งแซกโซนี (ค.ศ. 1138–ค.ศ. 1139, ค.ศ. 1142–ค.ศ. 1180), พระมหากษัตริย์แห่งเยอรมนี (ค.ศ. 1198–ค.ศ. 1218) และที่มีอิทธิพลในประวัติศาสตร์มากที่สุด, ดยุคแห่งบรันสวิคและลืนเนอเบิร์ก (ค.ศ. 1208–ค.ศ. 1918) ผู้ต่อมาเป็น “เจ้าชายอีเล็คเตอร์แห่งฮาโนเวอร์” ซึ่งเป็นตำแหน่งสำคัญของจักรวรรดิโรมันอันศักดิ์สิทธิ์ เมื่อสองสายของตระกูลกลับมารวมตัวกันอีกครั้งในปี ค.ศ. 1705 
การประชุมแห่งเวียนนา (Congress of Vienna) ที่เกิดขึ้นหลังจากสงครามนโปเลียน (Napoleonic wars) เปลี่ยนแปลงเขตการปกครองของยุโรปอย่างสิ้นเชิง อาณาจักรเลือกตั้งแห่งฮาโนเวอร์ (อาณาจักรดยุคแห่งบรันสวิคและลืนเนอเบิร์ก — และปกครองโดยประมุขของสหราชอาณาจักรสมเด็จพระเจ้าจอร์จที่ 3 โดยการเสกสมรส) ก็ถูกยุบเลิกโดยสนธิสัญญาและได้รับดินแดนเพิ่มขึ้นและก่อตั้งขึ้นเป็นราชอาณาจักรฮาโนเวอร์ ราชอาณาจักรใหม่รุ่งเรืองระหว่าง ค.ศ. 1815 ถึง ค.ศ. 1866 เมื่อราชอาณาจักรตกไปเป็นของพระปิตุลาของพระมหากษัตรีย์ของสหราชอาณาจักรตามกฎบัตรซาลลิคที่ไม่อนุญาตให้สตรีสืบสายการปกครอง ฉะนั้นเมื่อสมเด็จพระราชินีนาถวิกตอเรียขึ้นครองราชย์พระองค์ก็ไม่ทรงมีสิทธิในราชอาณาจักรฮาโนเวอร์เช่นเดียวกับประมุขของสหราชอาณาจักรองค์ก่อนๆ หน้านั้น ตระกูลเอสเตจึงเป็นตระกูลที่ให้กำเนิดกษัตริย์ “ราชวงศ์ฮาโนเวอร์” แก่สหราชอาณาจักร (ค.ศ. 1714–ค.ศ. 1901; ทางจอร์จที่ 1—วิลเลียมที่ 4, รวมทั้งสมเด็จพระราชินีนาถวิกตอเรีย) ตามสายเลือดแล้วผู้ครองราชย์ต่อจากสมเด็จพระราชินีนาถวิกตอเรียสมเด็จพระเจ้าเอ็ดเวิร์ดที่ 7 ทรงสืบเชื้อสายมาจากตระกูลเอสเตทั้งทางพระราชมารดาและพระบิดาเจ้าฟ้าชายอัลเบิร์ต เจ้าชายพระราชสวามี
สายรองของตระกูลเอสเตรวมทั้งผู้ปกครองเฟอร์รารา (ค.ศ. 1240–ค.ศ. 1597) และโมดีนา และเรจจิโอ (ค.ศ. 1288–ค.ศ. 1796)
รัฐเคาะลีฟะฮ์อับบาซียะฮ์

รัฐเคาะลีฟะฮ์อับบาซียะฮ์  เป็นรัฐเคาะลีฟะฮ์ราชวงศ์ที่สามที่ดำรงตำแหน่งหลังจากนบีมุฮัมมัด ก่อตั้งโดยผู้เป็นลูกหลานของอับบาส อิบน์ อับดุลมุฏฏอลิบ (ค.ศ. 566–653) ลุงของมุฮัมมัด ซึ่งเป็นที่มาของชื่อราชวงศ์ หลังจากโค่นล้มรัฐเคาะลีฟะฮ์อุมัยยะฮ์ในการปฏิวัติราชวงศ์อับบาซียะฮ์เมื่อ ค.ศ. 750 (ฮ.ศ. 132) รัฐเคาะลีฟะฮ์ได้ตั้งศูนย์กลางรัฐบาลแห่งแรกที่กูฟะฮ์ (ปัจจุบันอยู่ในประเทศอิรัก) จากนั้นใน ค.ศ. 762 เคาะลีฟะฮ์อัลมันศูรได้สถาปนาเมืองแบกแดดใกล้กับบาบิโลน เมืองหลวงของจักรวรรดิบาบิโลนโบราณ แบกแดดจึงกลางเป็นศูนย์กลางในด้านวิทยาศาสตร์, วัฒนธรรม และสิ่งประดิษฐ์ในยุตที่รู้จักกันในชื่อ ยุคทองของอิสลาม นอกจากนี้ยังเป็นที่ตั้งของสถาบันการศึกษาที่สำคัญหลายแห่ง ได้แก่ บัยตุลฮิกมะฮ์ เช่นเดียวกันกับสภาพแวดล้อมที่มีความหลากหลายทางเชื้อชาติและหลายศาสนา จนทำให้ที่นี่มีชื่อเสียงไปทั่วโลกในฐานะ "ศูนย์กลางแห่งการเรียนรู้"
สมัยอับบาซียะฮ์เเป็นจุดที่มีการพึ่งพาข้าราชการเปอร์เซีย (อย่างตระกูลแบร์แมคียอน) ในการบริหารดินแดนและการรวมประชากรมุสลิมที่มิใช่ชาวอาหรับใน "อุมมะฮ์" (ประชาชาติมุสลิม) ชนชั้นปกครองให้การยอมรับขนบธรรมเนียมเปอร์เซียอย่างกว้างขวาง และพวกเขาก็เริ่มให้การอุปถัมภ์ศิลปินและนักวิชาการ แม้จะมีความร่วมมือในเบื้องต้น อับบาซียะฮ์ในช่วงปลายคริสต์ศตวรรษที่ 8 ทำให้ตนเองแปลกแยกจากทั้ง"มะวาลี"ที่มิใช่อาหรับและข้าราชการเปอร์เซีย พวกเขาถูกบังคับให้สละอำนาจเหนืออัลอันดะลุส (ปัจจุบันคือสเปนและโปรตุเกส) ให้แก่อุมัยยะฮ์ใน ค.ศ. 756, โมร็อกโกแก่อิดรีสิดใน ค.ศ. 788, อิฟรีกียะฮ์และซิซิลีให้แก่อัฆละบิดใน ค.ศ. 800, โฆรอซอนและทรานโซเซียนาให้แก่ซอมอนิด และเปอร์เซียให้แก่ซัฟฟาริดในคริสต์ทศวรรษ 870 และอียิปต์แก่รัฐเคาะลีฟะฮ์ฟาฏิมียะฮ์ใน ค.ศ. 969
อำนาจทางการเมืองของเคาะลีฟะฮ์ถูกจำกัดด้วยจุดรุ่งเรืองของราชวงศ์บูยิดของอิหร่านและเซลจุคเติร์กที่ยึดครองแบกแดดใน ค.ศ. 945 และ 1055 ตามลำดับ ถึงแม้ว่าความเป็นผู้นำของอับบาซียะฮ์เหนือจักรวรรดิอิสลามอันกว้างใหญ่ค่อย ๆ สูญเสียบทบาทลงจนเหลือเพียงพิธีการทางศาสนาในรัฐเคาะลีฟะฮ์ ราชวงศ์นี้ยังคงปกครองเหนือดินแดนเมโสโปเตเมียในรัชสมัยเคาะลีฟะฮ์อัลมุกตะฟี และขยายถึงอิหร่านในรัชสมัยเคาะลีฟะฮ์อันนาศิร ยุคแห่งการฟื้นฟูและผลสำเร็จทางวัฒนธรรมของอับบาซียะฮ์สิ้นสุดลงใน ค.ศ. 1258 ด้วยการปล้นสดมแบกแดดโดยมองโกลภายใต้การนำของฮูลากู ข่าน และการประหารชีวิตอัลมุสตะอ์ศิม สายผู้ปกครองของอับบาซียะฮ์และวัฒนธรรมมุสลิมโดยทั่วไปจึงย้ายศูนย์กลางไปที่ไคโร เมืองหลวงของมัมลูกใน ค.ศ. 1261 แม้ว่าจะไม่มีอำนาจทางการเมือง (ยกเว้นในสมัยเคาะลีฟะฮ์อัลมุสตะอีนแห่งไคโร) ราชวงศ์นี้ยังคงอ้างสิทธ์ในอำนาจทางศาสนา จนกระทั่งไม่กี่ปีหลังออตโตมันพิชิตอียิปต์ใน ค.ศ. 1517 ทำให้อัลมุตะวักกิลที่ 3 เป็นเคาะลีฟะฮ์อับบาซียะฮ์องค์สุดท้าย
หมายเหตุ.
<templatestyles src="Reflist/styles.css" />
โรดส์

โรดส์ ("Ródos", IPA:ˈro̞ðo̞s; ; ออตโตมันตุรกี: ردوس "Rodos"; ลาดิโน: "Rodi" หรือ "Rodes") เป็นเกาะของประเทศกรีซที่ตั้งอยู่ราว 18 กิโลเมตรทางตะวันตกเฉียงใต้ของตุรกีทางตะวันออกของทะเลอีเจียน โรดส์เป็นเกาะที่ใหญ่ที่สุดในหมู่เกาะโดเดคานีส (Dodecanese) ทั้งทางเนื้อที่และทางจำนวนประชากร โดยมีประชากร 117,007 คน (ค.ศ. 2001) โดย 53,709 พำนักอาศัยอยู่ในเมืองโรดส์ที่เป็นเมืองหลวงของเกาะ
โรดส์มีความสำคัญในประวัติศาสตร์เพราะเป็นที่ตั้งของเทวรูปเฮลิออส (Colossus of Rhodes) ซึ่งเป็นหนึ่งในเจ็ดสิ่งมหัศจรรย์ของโลก ตัวเมืองจากยุคกลางได้รับการสถาปนาให้เป็นมรดกโลก
ครีต

ครีต  หรือ ครีตี ("Krētē", "Kriti") เป็นเกาะที่ใหญ่ที่สุดในหมู่เกาะกรีกและเป็นเกาะที่ใหญ่เป็นลำดับห้าในบรรดาเกาะในทะเลเมดิเตอร์เรเนียน ที่มีเนื้อที่ 8,336 ตารางกิโลเมตร
ครีตเป็นศูนย์กลางของอารยธรรมมิโนอัน (Minoan civilization) ที่เป็นอารยธรรมที่เก่าแก่ที่สุดในบรรดาอารยธรรมกรีกที่รุ่งเรืองระหว่างราว 2600 ถึง 1400 ปีก่อนคริสต์ศักราช
ในปัจจุบันครีตเป็นหนึ่งในสิบสามเขตการปกครองของกรีซ (Peripheries of Greece) และมีความสำคัญทางเศรษฐกิจและวัฒนธรรมต่อกรีซ เดิมเกาะครีตรู้จักกันในชื่อภาษาอิตาลีว่า “คันเดีย” (Candia) จากชื่อเมืองหลวงในยุคกลางฮีราคลีออน (Heraklion) “Chandax” (ภาษากรีก: Χάνδαξ หรือ Χάνδακας, "คู", ตุรกี: "Kandiye") ในภาษาละตินเรียกว่า “เครตา” (Creta) และในภาษาตุรกีเรียกว่า “กิริต” (Girit)
ที่ตั้งของครีตมีความสำคัญทางประวัติศาสตร์ที่ในปัจจุบันเป็นสถานที่ที่เป็นที่นิยมของนักท่องเที่ยว ครีตเป็นที่ตั้งของ สถานที่สำคัญของอารยธรรมมิโนอันที่รวมทั้งคนอสซอส และ ไฟทอส (Phaistos), กอร์ทิส (Gortys), เมืองท่าคาเนีย (Chania) ของเวนิส, ปราสาทเวนิสที่เรธิมโน (Rethymno) และ ซอกเขาซามาเรีย (Samaria Gorge)
ในช่วงสงครามโลกครั้งที่สองเกาะครีตเป็นฐานทัพเรือของอิตาลี
แคว้นครีต.
ครีต (,) เป็นหนึ่งในสิบสามแคว้นของกรีซซึ่งก่อตั้งขึ้นหลังการปฏิรูปการปกครองในปี 1987
ทัดดิโอ กัดดี

ทัดดิโอ กัดดี  (ราว ค.ศ. 1300 - ค.ศ. 1366) เป็นจิตรกรและสถาปนิกของสมัยฟื้นฟูศิลปวิทยาชาวอิตาลีในคริสต์ศตวรรษที่ 14 ผู้มีความเชี่ยวชาญทางการเขียนจิตรกรรมฝาผนัง 
ในฐานะจิตรกรทัดดิโอสร้างงานฉากแท่นบูชา และงานจิตรกรรมฝาผนัง และเป็นที่ทราบกันว่าเป็นลูกศิษย์คนสำคัญของจอตโต ดี บอนโดเน ในฐานะสถาปนิกทัดดิโอได้ชื่อว่าเป็นผู้ออกแบบปอนเตเวคคิโอ (Ponte Vecchio)
ชีวิตและงาน.
ทัดดิโอเป็นบุตรของกัดโด กัดดีศิลปินที่ไม่ทราบรายละเอียดมากนัก การศึกษาทางด้านศิลปะส่วนใหญ่มาจากการเป็นลูกศิษย์และผู้ช่วยของจอตโต ดี บอนโดเน เชนนิโน เชนนินิ (Cennino Cennini) กล่าวถึงทัดดิโอว่าเป็นเหมือนลูกของจอตโตและทั้งสองคนมีความสัมพันธ์ที่เนิ่นนานถึง 24 ปี 
งานสมัยแรกเช่น “นักบุญฟรานซิสได้รับแผลศักดิ์สิทธิ์ ” (ราว ค.ศ. 1325-ค.ศ. 1330, สีฝุ่นบนแผงไม้) แสดงให้เห็นถึงอิทธิพลของจอตโตอยู่บ้าง
งานเขียนที่อาจจะเป็นงานเขียนที่สำคัญที่สุดก็คืองานภาพชุดจิตรกรรมฝาผนังที่เป็นเรื่องราวชีวิตของพระแม่มารีและชีวิตของพระเยซูในชาเปลจุยยี (หรือชาเปลบารอนเชลลิ) ภายในบาซิลิกาซานตาโครเชในฟลอเรนซ์ ที่เขียนราวระหว่างปี ค.ศ. 1328-ค.ศ. 1338 “การประกาศของเทพต่อเด็กเลี้ยงแกะ” แสดงให้เห็นถึงความสนใจเรื่องแสงและผลที่เกิดจากการใช้แสงในงานเขียน โดยเฉพาะความสนใจในการศึกษาสุริยุปราคาที่เป็นผลทำให้ได้รับการบาดเจ็บในดวงตาในปี ค.ศ. 1339. 
ในฐานะสถาปนิกทัดดิโอได้ชื่อว่าเป็นผู้ออกแบบปอนเตเวคคิโอ (Ponte Vecchio) หรือสะพานเก่า และปอนเตซาตาทรินิตา (Ponte Santa Trinita) ใกล้ๆ กันที่ถูกทำลายไปในคริสต์ศตวรรษที่ 16
สิ่งสองสิ่งที่เป็นพยานว่าทัดดิโอเป็นจิตรกรคนสำคัญคนหนึ่งของฟลอเรนซ์คือ:
*จอร์โจ วาซารีบันทึกประวัติของทัดดิโอใน “ชีวิตจิตรกร, ประติมากร, และสถาปนิกผู้ดีเด่น”
*ชื่อของทัดดิโอปรากฏในรายการ “จิตรกรผู้มีชื่อเสียงผู้อยู่ในฟลอเรนซ์”
ทัดดิโอมีบุตรชายสี่คน สามคนเป็นจิตรกรที่รู้จัก: จิโอวานนิ กัดดี, อักโนโล กัดดี และ นิโคโล กัดดี แต่ไม่มีหลักฐานอะไรที่บ่งว่าซาโนบิลูกชายคนที่สี่เป็นจิตรกรจริงจัง
จักรพรรดิมากรีนุส

จักรพรรดิมากรีนุส หรือ มาร์คัส โอเพลลิอัส มากรีนุส  (ราว ค.ศ. 165 – มิถุนายน ค.ศ. 218) มากรีนุสเป็นจักรพรรดิแห่งจักรวรรดิโรมัน ทรงครองราชย์ระหว่างวันที่ 8 เมษายน ค.ศ. 217 จนเสด็จสวรรคตในเดือนมิถุนายน ค.ศ. 218 ระยะเวลาการครองราชย์เพียงสิบสี่เดือน มากรีนุสทรงเป็นจักรพรรดิองค์แรกที่ไม่ได้เป็นสมาชิกของชนชั้นเซเนท และเป็นพระจักรพรรดิองค์แรกที่สืบเชื้อสายมาจากเบอร์เบอร์
จักรพรรดิปูบลิอุส แซ็ปติมิอุส แกตา

จักรพรรดิปูบลิอุส แซ็ปติมิอุส แกตา  (7 มีนาคม ค.ศ. 189 – 26 ธันวาคม ค.ศ. 211) ปูบลิอุส แซ็ปติมิอุส แกตาเป็นจักรพรรดิแห่งจักรวรรดิโรมันของราชวงศ์เซเวรัน ผู้ครองราชย์ระหว่างปี ค.ศ. 209 จนถึงวันที่ 4 กุมภาพันธ์ ค.ศ. 211 ร่วมกับพระราชบิดาจักรพรรดิแซ็ปติมิอุส แซเวรุสและพระเชษฐาจักรพรรดิการากัลลา และระหว่างวันที่ 4 กุมภาพันธ์ ค.ศ. 211 จนเสด็จสวรรคตร่วมกับพระเชษฐาจักรพรรดิการากัลลา
มหาวิทยาลัยศิลปะเบรเมิน

มหาวิทยาลัยศิลปะเบรเมิน  เป็นมหาวิทยาลัยในเบรเมิน ประเทศเยอรมนี มีประวัติย้อนไปถึง ค.ศ. 1873 ประกอบด้วยคณะวิจิตรศิลป์และการออกแบบ และคณะดนตรี มีนักศึกษาประมาณ 900 คน ศาสตราจารย์ 65 คน และผู้ช่วยศาสตราจารย์ 180 คน
สวนสมเด็จพระศรีนครินทร์ 84

สวนสมเด็จพระศรีนครินทร์ ๘๔ เป็นสวนสาธารณะขนาดใหญ่ในอำเภอเมืองนครศรีธรรมราช จังหวัดนครศรีธรรมราช สร้างเนื่องในวโรกาสสมเด็จพระศรีนครินทราบรมราชชนนี เจริญพระชนมายุ 84 พรรษา ใน พ.ศ. 2527
สุพจน์ จันทร์เจริญ

สุพจน์ จันทร์เจริญ (เกิด 13 กุมภาพันธ์ พ.ศ. 2519) ชื่อเล่น โด่ง หรือชื่อเล่นในวงการ ลิฟท์ เป็นนักร้องและนักแสดงชาวไทย อดีตสมาชิกดูโอ้ลิฟท์-ออย สังกัดอาร์เอส
ประวัติ.
สุพจน์ จันทร์เจริญ ชื่อเล่น: โด่ง; เกิดเมื่อวันที่ 13 กุมภาพันธ์ พ.ศ. 2519 ที่อำเภอบ้านธิ จังหวัดลำพูน บิดาชื่อสุพรรณ จันทร์เจริญ จบการศึกษาระดับมัธยมศึกษาตอนต้นจากโรงเรียนมงฟอร์ตวิทยาลัย และระดับมัธยมศึกษาตอนปลายจาก โรงเรียนมัธยมวัดมกุฏกษัตริย์ มีผลงานอัลบั้มเพลงในฐานะนักร้องดูโอกับ ธนา สุทธิกมล ในชื่อว่า ลิฟท์-ออย หลังจากนั้นมีผลงานการแสดงละคร ภาพยนตร์ หลายเรื่อง
ทางด้านชีวิตส่วนตัว สมรสกับ นราวัลย์ นิรัติศัย ดารา นักแสดงหญิง และผู้ประกาศข่าว ททบ.5 เมื่อวันที่ 8 สิงหาคม พ.ศ. 2551 มีบุตรสาว 1 คน ชื่อ น้องพราว เกิดเมื่อวันที่ 24 มิถุนายน พ.ศ. 2553 เวลา 05.30 น.
ปี 2561 ลิฟท์ ไปออกรายการ The Mask Singer หน้ากากนักร้อง ซีซันที่ 4 ฉายา หน้ากากขนุน แข่งใน Group A โดยใช้เพลง คำถามโง่ ๆ (บอย โกสิยพงษ์ FT.Cutto) ทำให้แพ้หน้ากากปลาทอง ถูกถอดหน้ากากเป็นคนแรกในซีซั่นที่ 4
ทิม ร็อบบินส์

ทิโมธี แฟรนซิส "ทิม" ร็อบบินส์  เกิดเมื่อวันที่ 16 ตุลาคม ค.ศ. 1958 เป็นนักแสดง นักเขียนบท ผู้กำกับภาพยนตร์ โปรดิวเซอร์ภาพยนตร์ นักดนตรี เขาเป็นคู่ชีวิตของนักแสดง ซูเซิน ซาแรนดอน เขาเป็นที่รู้จักในบท นูค ใน "Bull Durham" ,บทแอนดี ดูเฟรสน์ ใน "The Shawshank Redemption" และบท เดฟ ใน "Mystic River" ที่เขาได้รับรางวัลออสการ์ในสาขานักแสดงสมทบชายยอดเยี่ยม
สมเด็จพระเจ้าปัฟโลสแห่งกรีซ

สมเด็จพระเจ้าปัฟโลส ("Pávlos"; 14 ธันวาคม ค.ศ. 1901 – 6 มีนาคม ค.ศ. 1964) เป็นพระมหากษัตริย์แห่งกรีซ ตั้งแต่วันที่ 1 เมษายน ค.ศ. 1947 จนกระทั่งสวรรคตใน ค.ศ. 1964
สมเด็จพระเจ้าปัฟโลสเป็นพระญาติชั้นที่ 1 ในเจ้าชายฟิลิป ดยุกแห่งเอดินบะระ และพระราชอัยกาในสมเด็จพระราชาธิบดีเฟลิเปที่ 6 แห่งสเปน
พระราชประวัติเบื้องต้น.
พระราชสมภพเมื่อวันที่ 14 ธันวาคม ค.ศ. 1901 ณ กรุงเอเธนส์, ราชอาณาจักรเฮเลนิก พระราชโอรสพระองค์ที่ 3 ใน พระเจ้ากอนสตันดีโนสที่ 1 กับ เจ้าหญิงโซฟีแห่งปรัสเซีย พระองค์ทรงเป็นผู้สืบสายเลือดโดยตรงลำดับที่ 5 ของราชวงศ์อิมพีเรียลกรีก (จักรวรรดิไบแซนไทน์) พระองค์ทรงเข้ารับการฝึกในราชนาวีกรีซ 
โดยระหว่างปี ค.ศ. 1917 ถึง ค.ศ. 1920 พระองค์ต้องทรงออกนอกประเทศและลี้ภัยอยู่ในต่างแดนกับพระราชบิดา ครั้งที่สองระหว่าง ค.ศ. 1923 ถึง ค.ศ. 1935 และอีกครั้งในปี ค.ศ. 1941 ถึง ค.ศ. 1946 ครั้งนี้กับพระเชษฐา สมเด็จพระราชาธิบดีเยออร์ยีโอสที่ 2 ในช่วงเวลาส่วนใหญ่ระหว่างสงครามโลกครั้งที่สอง ที่กรีซอยู่ภายใต้การควบคุมของนาซีเยอรมัน พระองค์ร่วมกับรัฐบาลผลัดถิ่นกรีซทั้งในลอนดอนและไคโร กระจายเสียงผ่านวิทยุไปยังชาวกรีกในกรีซ พระองค์เสด็จนิวัติกลับประเทศกรีซเมื่อปี ค.ศ. 1946 ทรงขึ้นครองราชย์เมื่อปี ค.ศ. 1947 ซึ่งต่อจากสมเด็จพระราชาธิบดีเยออร์ยีโอสที่ 2 พระเชษฐาที่เสด็จสวรรคตในระหว่างสงครามกลางเมือง
การอภิเษกสมรสและพระราชบุตร.
ในวันที่ 9 มกราคม ค.ศ. 1938 พระองค์อภิเษกสมรสกับ เจ้าหญิงฟรีเดอรีเคอแห่งฮันโนเฟอร์ พระญาติองค์แรกเคยถูกถอดออกจากฟรีดริชที่ 3 จักรพรรดิเยอรมัน และ วิกตอเรีย เจ้าหญิงพระราชกุมารี และพระญาติชั้นที่สองผ่านทางคริสเตียนที่ 9 แห่งเดนมาร์ก ณ กรุงเอเธนส์ และมีโอรสธิดาด้วยกันสามพระองค์ดังนี้
คิส (วงดนตรีอเมริกัน)

คิส  เป็นวงร็อกอเมริกัน ก่อตั้งวงในนิวยอร์กซิตีในเดือนธันวาคม ค.ศ. 1972 ภาพลักษณ์อันโดดเด่นของวงคือ สมาชิกวงทาสีหน้าตาและชุดแต่งกายอันโดดเด่น วงสร้างชื่อเสียงในช่วงกลางถึงปลายทศวรรษ 1970 กับการแสดงบนเวทีอย่างประณีต ที่มีการพ่นไฟ การบ้วนเลือด กีตาร์ควัน และการจุดพลุไฟ คิสได้รับรางวัลแผ่นเสียงทองคำจากอัลบั้มพวกเขามาแล้ว 24 ครั้งนับถึงวันนี้ วงยังมียอดขายมากกว่า 19 ล้านชุดเฉพาะในสหรัฐอเมริกา และขายทั่วโลกมากกว่า 85 ล้านชุดอัลบั้ม
สมาชิกดั้งเดิมคือ พอล สแตนลีย์ (ร้องและกีตาร์รึทึม), จีน ซิมมอนส์ (ร้องและกีตาร์เบส), เอซ เฟรห์เลย์ (กีตาร์ลีดและร้อง) และปีเตอร์ คริสส์ (กลอง เพอร์คัชชันและร้อง) ประสบความสำเร็จและเป็นที่รู้จักมากที่สุด กับการแต่งหน้าและเครื่องแต่งกาย ที่ดูเหมือนคาแรกเตอร์ที่หลุดมาจากหนังสือการ์ตูน คือ เดอะเดมอน (ซิมมอนส์), สตาร์ไชด์ (สแตนลีย์), สเปซแมน (เฟรห์เลย์) และแคตแมน (คริสส์) วงอธิบายว่าแฟน ๆ เป็นผู้เลือกดีไซน์การแต่งหน้าพวกเขา อย่าง "เดอะเดมอน" ที่สะท้อนการถากถางและองค์ประกอบความหม่นหมอง เช่นเดียวกับ พอล สแตนลีย์ที่เป็น "สตาร์ไชด์" เนื่องจากนิสัยที่ดูเป็น "คนรักที่มองโลกในแง่ดีเกินไป" และ "ความโรแมนติกหมดหวัง" ส่วนเอซ เฟรห์ลีย์ การแต่งหน้าแบบ "สเปซแมน" ที่สะท้อนเขาที่ต้องการที่จะขับขี่ยานท่องอวกาศ และต้องการที่จะไปอยู่ดาวดวงอื่น ด้านปีเตอร์ คริสส์ เป็น "แคตแมน" ที่อ้างถึงความเชื่อของคริสส์ที่ชื่อว่าแมวมีเก้าชีวิต อันเนื่องมาจากชีวิตวัยเด็กอันโชกโชนในบรู๊กลิน และเนื่องจากความคิดอันแตกต่างกัน ทั้งคริสส์และเฟรห์ลีย์ ถูกตัดออกจากกลุ่มในปี 1982 และถือเป็นช่วงที่วงเสื่อมความนิยมลงไปในช่วงนี้
ในปี 1983 คิสได้ละการแต่งหน้าออกไปและประสบความสำเร็จกลับมาในช่วงหลังของทศวรรษ กระแสรำลึกคิสในช่วงทศวรรษ 1990 ก็ทำให้เขาประกาศตัวกลับมารวมตัวกันอีกครั้งโดยสมาชิกดั้งเดิม ที่กลับมาแต่งหน้าเช่นเดิม ในปี 1996 ผลก็คือทัวร์ของเขา Kiss Alive/Worldwide/Lost Cities/Reunion Tour ถือเป็นทัวร์ที่ทำรายได้ดีที่สุดในปี 1996 และ 1997 คริสส์และเฟรห์ลีย์ออกไปอีกครั้งและถูกแทนที่โดย อีริก ซิงเกอร์และทอมมี เทเยอร์ ตามลำดับ วงยังคงแสดงแบบแต่งหน้า ขณะที่สแตนลีย์และซิมมอนส์ยังคงเป็นสองสมาชิกคนสำคัญอยู่
ตักบีร

ตักบีร  เป็นชื่อสำหรับใช้เรียกวลี "อัลลอฮุอักบัร"  ซึ่งมีความหมายว่า "อัลลอฮ์ทรงเกรียงไกร" ("God is great/God is [the] greatest") วลีดังกล่าวนี้ใช้โดยทั่วไปในหมู่ชาวมุสลิมเพื่อแสดงออกถึงศรัทธาในพระเป็นเจ้า (อัลลอฮ์)
บรุกลิน

บรุกลิน (ตั้งชื่อตามเมืองในเนเธอร์แลนด์ว่า Breukelen) เป็นหนึ่งใน 5 เบอโรในนครนิวยอร์ก ตั้งอยู่ทางตะวันตกเฉียงใต้ของควีนส์ ทางปลายสุดของลองไอแลนด์ เป็นเมืองอิสระจนกระทั่งรวมกับนิวยอร์กในปี 1898 บรุกลินถือเป็นเบอโรที่มีประชากรหนาแน่นที่สุดของนิวยอร์กซิตี ด้วยจำนวนผู้อยู่อาศัย 2.5 ล้านคน และหากแยกเป็นเมืองแล้ว ถือว่าเป็นเมืองที่ใหญ่ที่สุดเป็นอันดับ 4 ของสหรัฐอเมริกา
ทีมกีฬาประจำเมืองคือ สโมสรบาสเก็ตบอล บรุกลิน เน็ตส์ ทีมบาสเก็ตบอล ที่เริ่มก่อตั้ง ตั้งแต่ปี คศ. 1967 ที่เริ่มก่อตั้งจากเมืองนิวเจอร์ซี่ ก่อนย้ายมาประจำที่เมืองบรุกลิน ณ สนาม บาร์เคลย์ เซ็นเตอร์ เมื่อปี คศ. 2012
มินเนี่ยน 2

มินเนี่ยน 2  เป็นภาพยนตร์แอนิเมชันตลกอเมริกันที่ออกฉายใน ค.ศ. 2565 ผลิตโดย อิลลูมิเนชัน และจัดจำหน่ายโดย ยูนิเวอร์แซลพิกเจอร์ส มันเป็นภาคต่อของภาคก่อนภาคแยกของ "มินเนี่ยน" (2015) และภาคที่ห้าโดยรวมในแฟรนไชส์ แฟรนไชส์ "มิสเตอร์แสบ ร้ายเกินพิกัด" กำกับการแสดงโดยไคล์ บัลดาโดยมีแบรด เอเบิลสันและโจนาธาน เดล วาลเป็นผู้กำกับร่วม ภาพยนตร์เรื่องนี้เห็นการกลับมาของสตีฟ คาเรลในบทกรูและปิแอร์ คอฟฟิน ในบทลูกน้องพร้อมด้วยทาราจิ พี. เฮนสัน มิเชล โหย่ว, อาร์ซ่า, ฌอง-คลอด แวน แดมม์, ลูซี่ ลอว์เลส, ดอล์ฟ ลันด์เกรน, แดนนี เทรโฮ, รัสเซลล์ แบรนด์, จูลี แอนดรูส์ และ อลัน อาร์คิน
เนื้อเรื่อง.
หลังจากที่พวกมินเนี่ยนออกตามหาบรรดาวายร้ายสุดโฉดมาทุกยุคทุกสมัย ปั่นป่วนจนมาเจอกับหนูน้อย "กรู" เด็กหนุ่มน้อยที่วาดฝันจะกลายเป็นวายร้ายที่ยิ่งใหญ่ที่สุดในโลก พร้อมด้วยบรรดาลูกสมุนตัวสีเหลืองที่เหมือนจะช่วย แต่ดันป่วนมากกว่า คราวนี้ กรู ได้เดินทางไปยังสถานที่เป็นเหมือนสภาของบรรดาวายร้ายที่ชื่อ Vicious 6 เพื่อต้องการเป็นวายร้ายเต็มตัว แต่ด้วยความที่เขายังเป็นเด็ก ทำให้บรรดาวายร้ายไม่ยอมรับ
แน่นอนว่าความฝันของ กรู แน่วแน่เกินสิ่งใด เขาเลยตัดสินใจพิสูจน์ตัวเองด้วยการขโมยอัญมณีล้ำค่าของวายร้ายตัวแม่ "เบลล์ บ็อตทอม" ทำให้วายร้ายทั้งหมดแห่ง Vicious 6 ออกตามล่าเขาในทันที ไม่ว่าจะเป็นวายร้ายจอมพลัง, แม่ชีสายบู๊ผู้มีกระบองสองท่อนเป็นอาวุธ หรือจะเป็นมนุษย์ที่มีแขนเป็นก้ามปู แต่กรูก็ไม่น้อยหน้า เพราะเขามีบรรดาเหล่ามินเนียนและจักรยานติดไอพ่นคู่ใจ กรู ตัดสินใจใช้แผนแยกย้ายหลอกล่อ โดยให้หนึ่งในมินเนียนที่ชื่อ "ออตโต้" เอาอัญมณีหนีแยกไปอีกทาง ส่วนเขาจะเป็นคนล่อพวกวายร้ายเอง
ทุกอย่างดูเหมือนจะเป็นไปตามแผน และ กรู กำลังจะได้ประกาศศักดาเป็นวายร้ายหน้าใหม่ที่ร้ายกาจที่สุด แต่เมื่อเจ้าอ็อตโต้เอาอัญมณีออกมาให้ มันกลับกลายเป็นก้อนหินเด็กเล่น ซึ่งเจ้าอ็อตโต้ก็ได้เล่าถึงที่มาที่ไปว่าระหว่างหลบหนี มันก็ดันหลงไปอยู่ในบ้านของเด็กคนหนึ่งที่กำลังจัดงานวันเกิด แล้วบังเอิญไปเห็นเจ้าก้อนหินเด็กเล่นชิ้นนี้เข้า มันตกหลุมรักในทันที ก่อนจะตัดสินใจแลกอัญมณีกับก้อนหินเด็กเล่น สำหรับ กรู แล้วนี่ก็เป็นเหมือนการเอาอนาคตของเขาไปโยนทิ้งเลยทีเดียว เรื่องราวความปั่นป่วนจะเป็นอย่างไร ต้องรอติดตามกันต่อไป